
S.U.F.O.I. og »UFO-NYT« 

Det er S.U.F.O.I.s mening gennem „UFO¬ 
NYT" at fremme kendskabet til og interessen 
for, hvad der foregår på UFO-fronten. 

De i „UFO-NYT" offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for de 
fremsatte meninger. 

Se UFO-Nyt april 1963 


KONGRESSEN: 

Der er adgang fra kl. 9.00 

Første foredrag kl. 12.30 

Afslutning kl. ca. 18.00 

Entre 2,50 kr. pro persona 

Båndoptagere må IKKE opstilles, 
heller ikke selv om det er en 
opstilling uafhængig af elektri¬ 
citet! 

Der må gerne tages billeder og 
film 

Husk at indsende spørgsmål til 
Sunds inden mødedagen! 

Der vil blive mulighed for at af¬ 
levere skriftlige spørgsmål på 
selve dagen - dog kun i forbin¬ 
delse med foredragene! 

* ( AKTUELT ) * 

★ 

KONGRESSEN 

Der er ingen ændringer, til programmet — kon¬ 
gressen finder sted som omtalt i sidste nummer. 

Vi må dog allerede nu gøre opmærksom på, at 
der vil blive opkrævet 2,50 kroner pro persona i 
entré. 

Det skyldes, at vi må regne med en 5 % stigning, 
i billetprisen, samt den kendsgerning, at vor anden 
foredragsholder, professor Marcel Hornet, ikke var 
med i de oprindelige overvejelser. Vi håber, at De 
har forståelse for denne lille præventive forholdsre¬ 
gel. H. C. 

Nye bøger 

Fra Biilmanns forlag foreligger nu George Hunt 
Williamsons bog: Den glemte vej til planeterne. 

De, der har fulgt med i UFO-forskningen, vil vide, 
at Williamson for flere år siden forlod UFO-arbejdet 
for at hellige sig „opgaven" som mysteriker m. m. 

Da bogen er fra før denne periode og indholdet 
er en sandfærdig beretning om længst forsvundne 
civilisationer i Sydamerika og disses „tilknytning" til 
Kosmos kan bogen anbefales. Pris 39,00 kr. incl. oms. 

Det kan i denne forbindelse nævnes, at der frem¬ 
kommer flere og flere bøger i billigbogsudgaven, som 
har samme tilknytning til fortiden som f. eks. Wil¬ 
liamsons bog. 

To aj disse er: 

Thor Heyerdahl: AKU-AKU. (Tranebøger). 

Henry Lhoté: Saharas Klippe-Malerier. (Jespersen og 

Pio). 


Teknisk aktuelt 

I. Efter den helt vellykkede 4. afprøvning af 
SATURN-raketten den 28. marts planlægger NASA 
nu at afprøve begge rakettens trin i næste forsøg. 
Dette — nr. 5 — vil blive ballistisk (bane magen til 
de baner kanonkugler følger), men nr. 6 skal an¬ 
bringe en 8000 kg tung model af 3-mandsrumskibet 
APOLLO i kredsbane. Den tungeste russiske vejer 
6483 kg. SATURN-raketten er konstrueret under le¬ 
delse af Wernher von Braun, og vejer ca. 500 tons. 
Den ATL AS-raket, der den 14. maj skal sende 
Cooper 22 gange omkring jorden, vejer 120 tons. 

II. Da man ønsker at foretage en lang række af¬ 
prøvninger af TV-måneraketten, Ranger 6, kan den 
ikke sendes op før december 1963. 

III. Den 21. marts sendte russerne den ca. 5 tons 
tunge KOSMOS 13 i kredsbane og efter 8 dage blev 
den bragt til landing. Vestlige eksperter slutter af 
dette, at russerne snart vil foretage et bemandet for¬ 
søg, idet KOSMOS 13 kun var en sidste afprøvning. 
Man gisner på to rumskibe med hver to mand, som 
skal mødes i rummet under en 8-10 dage lang flyv¬ 
ning. Kosmonauten Titov har sagt, at raketten, 
VOSTOK-skibene blev opsendt med, har seks moto¬ 
rer med en samlet trykkraft på 600 tons, d. v. s. den 
er ca. 2/3 så stor som SATURN. 

IV. De amerikanske EXPLORER-drabanter har 
vist, at også SOVJET sidste år foretog regnbuebombe- 
forsøg, 3 i alt. De dannede strålingsbælter, som dog 
ligger meget højt. 

(F.P.) H.S. 


Rumteknik og viden IV 

Rumsonder 

Ought to be translated 

Både USA og Rusland har opsendt flere af de så¬ 
kaldte rumsonder, som er automatiske rumstationer, 
der dels kan arbejde selv og som dels kan styres fra 
Jorden. Formålet med disse sonder er at foretage 
målinger i rummet eller i nærheden af en planet for 
derigennem at give os nye og bedre oplysninger om 
forholdene i vort solsystem og på vore søsterplane- 

ter. Begge har haft fiaskoer på grund af tekniske 
vanskeligheder, men de to landes videnskabsmænd 
har også haft stor succes med bl. a. russernes foto¬ 
grafering af Månens bagside og amerikanerne med 
Venus-sonden. 

Principperne for opsendelsen af og beregningerne, 
der ligger bag disse to store triumfer er ens, hvorfor 
vi her kun vil gennemgå den russiske måneraket. 
Rakettens rejse fra Jorden, til og omkring Månen og 
tilbage til Jorden indeholder en række faktorer, som 
vi vil kigge lidt nærmere på, nemlig: 

a) Rakettens bane. 

b) Valg af opsendelsestidspunkt. 

c) Flugtens varighed og ankomsttid til Månen. 

d) Afstand til Månen i fotograferingsfasen. 

e) Tilbageturen til Jorden. 

f) Aftapning af de opsamlede oplysninger. 

Alle disse faktorer er i større eller mindre grad 
afhængig af hinanden. 

Ad. a. Raketbanen. Valget af en bane er såre kom¬ 
pliceret og vi skal se hvorfor. Månen bevæger sig i 
en næsten cirkelformet bane om Jorden, hvor af¬ 
standen til Jorden svinger mellem 356.400 km og 
406.670 km. Månebanens hældning i forhold til Jor¬ 
dens ækvatorplan er ret stabil og ikke ret stor, men 
skal dog med i beregningerne. Jorden roterer om sin 
egen akse og Månen flytter sig i sin bane mens raket¬ 
ten er undervejs. 

Alle disse ting skal passes sammen med en udnyt¬ 
telse af Jordens og Månens tiltrækningskraft. Dette 
er nødvendigt, da raketmotorerne jo kun virker til 
strækkeligt længe til at bringe raketten op i den rig¬ 
tige højde og give den rette kurs og hastighed. Når 
dette er sket ganske kort tid efter starten, stopper 
motorerne og falder af, mens instrumentbeholderen 
fortsætter sin flugt ud i rummet styret af Jordens 
tyngdefelt. Jordens tyngdekraft vil efterhånden brem¬ 
se instrumentbeholderens fart og dette vil fortsætte 
indtil beholderen kommer i nærheden af Månen, hvis 
tyngdekraft da overtager styringen og forøger behol¬ 
derens hastighed og tvinger denne ind i en bane om 
Månen. Når afstanden til Månen og starthastigheden 
er beregnet rigtigt, vil der ske det, at Månen giver 
beholderen så stor hastighedsforøgelse, at den igen 
kan slippe fri fra Månen og igen vende tilbage til 
Jorden. 

En skematisk fremstilling af banen kan ses på 
fig. 1. 



F j j J . 

1. Månens og rakettens stilling ved opsendelsen. 

2. Månen og raketten mødes i rummet. 

3. Månens og rakettens stilling, når raketten igen er 
nærmest Jorden. 

Ad. b. og c. Opsendelsestidspunkt — Flugtens 
varighed. Disse to ting er som tidligere nævnt passet 
meget nøje sammen med de under a. behandlede pro¬ 
blemer. Den nødvendige hastighed for at få raketten 
op til Månen og tilbage til Jorden igen skal ved 
slutningen af startfasen være lidt under 11,2 km/sek. 
Hertil kommer så, at instrumentbeholderen, når den 
vender tilbage mod Jorden skal kunne iagttages fra 
den nordlige halvkugle for at få informationer ned 
til jordstationerne. Man skal med andre ord finde et 
tidspunkt og en bane, hvor disse forhold kan passes 
sammen med Månens rigtige stilling i banen (stil¬ 
ling 1. på fig.) i forhold til Jorden og raketstatio¬ 
nen hvorfra opsendelsen skal ske. 

Ad. d. Afstand til Månen under passagen. Denne 
afstand skulle afpasses således, at instrumenter og 
fotoapparatur havde en mulighed for at virke. For¬ 
holdet kompliceredes af, at instrumentbeholderen un¬ 
der passagen skulle orienteres således, at dens instru¬ 
menter pegede mod Månen og ikke mod Jorden og 
Solen. Orienteringen skete på den måde at: 

1. Først blev instrumentbeholderens bund ved hjælp 
af soldetektorer vendt i retning mod Solen, hvor¬ 
ved fotoapparaternes optiske akser blev drejet mod 
Månen (idet Jorden befandt sig uden for en linie 
mellem Månen og Solen). 

2. Derpå frakobledes et optisk instrument, i hvis 
synsfelt Jorden og Solen ikke kunne vise sig, ori¬ 
enteringen i retning af Solen og sørgede i stedet 
for en præcis orientering i retning af Månen. 

3. Endelig gav det optiske instrument signal om, at 
Månen „var klar“ og fotograferingen kunne be¬ 
gynde. 

Instrumentbeholderens afstand betegnedes således, 
at den passerede Månen i en afstand på 7.900 km 
fra dens centrum. 

Ad. e. og f. Tilbageturen og Aftapning af oplys¬ 
ninger. Som omtalt gav Månens tiltrækningskraft 
rumbeholderen tilstrækkelig stor hastighed til at den 
igen kunne sætte kursen mod Jorden og på grund af 
Jordens tyngdefelt blev beholderen trukket så langt 
ind at den passerede i en afstand af 47.500 km. Og 
under denne passage afleverede den de opsamlede 
oplysninger. 

Som man ser, er det et stort og sindrigt puslespil 
med mange brikker, der skal stykkes sammen og dette 
regnearbejde blev løst ved hjælp af regenmaskiner og 
dygtige videnskabsmænd. 

Den amerikanske Venussonde blev måske en endnu 
større triumf. Forarbejde og arbejdsmetoder var de 
samme, men der var især to punkter, hvor Venus¬ 
sonden adskilte sig fra Måneraketten. Venussonden 
måtte bringes ind i en bane om Solen og aftapningen 
af oplysninger kunne ikke ske i nærheden af Jorden, 
men måtte foretages over afstande på millioner af 
km. Desuden var der sket det nye fremskridt, at 
amerikanerne havde udstyret deres instrumentbehol¬ 
der med små hjælperaketter, som kunne anvendes til 
nødvendige korrektioner. 

Forhåbentlig synes De ikke at det var for kompli¬ 
ceret. Jeg har her for at begrænse stoffet kun taget 
de vigtigste faktorer med. Næste gang vil vi kigge 
lidt på instrumentbeholderne og de oplysninger de 
henter fra rummet. 

F. P. 


De mest underudviklede områder på jorden er 
menneskesjælene. 


(Pearl S. Buck). 


Videnskab og teknologi 

Rapport om „Laser". 

Den optiske Maser, kaldet Laser, er et apparatur, 
der kan frembringe og forstærke kohærent (koncen¬ 
treret eller sammenhængende) lys. Navnet Laser er 
en forkortelse af „Light Amplification by Stimulation 
of Radiation" (Lysforstærkning ved stimuleret strå¬ 
lingsemission) Brrr! 

Et af de første spørgsmål, der melder sig, er: Hvad 
er kohærent lys?*) I ikke-teknisk udtryksform be¬ 
tyder det noget i retning af følgende: Almindelige 
lyskilder udsender lys, der består af mange farver 
blandet sammen. Hver lysfarve svinger eller vibre¬ 
rer i bølger med en ganske bestemt svingningsha¬ 
stighed eller frekvens, der er forskellig fra alle andre 
farvers. Vi kender det fra radioen, hvor hver station 
kun findes et sted på skalaen, og som har en fre¬ 
kvens, forskellig fra alle andre stationers. Man kan 
afstemme sin radio, således at den kun modtager 
denne ene frekvens og udskiller alle andre. Hvis to 
eller flere frekvenser kommer ind samtidig, vil det 
give interferens og støj. 

Noget tilsvarende gælder for Laseren. Her benytter 
man blot de elektromagnetiske bølger i det synlige 
område af spektret i stedet for i radioområdet. Vi 
ved alle, at hvidt lys i virkeligheden er sammensat 
af alle mulige farver, og at man kan udskille en 
enkelt af disse farver ved at lade lyset brydes i et 
prisme eller et gitter. Hvis man udskiller en af 
disse farvefrekvenser og i koncentreret form anven¬ 
der den til transmission, har man „kohærent lys“. 

Også ordet spektrum sætter mange mennesker i 
forlegenhed. Vi taler om, at langbølgeradio, kort¬ 
bølgeradio fjernsyns- og FM-bånd er spredt ud over 
et radio-spektrum. Den eneste forskel mellem lange 
og korte bølger er deres vibrationshastighed. Antallet 
af svingninger pr. sekund kaldes bølgens frekvens. 
De fleste af os er fortrolige med vekselstrømmen i 
vore hjemlige installationer. I USA skifter denne 
strøm retning 60 gange pr. sekund.**) Vi siger, at 
den har en frekvens på 60 Hertz eller et periodetal 
på 60. Når en sådan strøm sættes i forbindelse med 
en højtaler, frembringes lydbølger, som vi let kan 
høre. Øges svingningshastigheden efterhånden, bliver 
den til sidst så stor, at det menneskelige øre ikke 
længere vil være i stand til at opfatte lyden. Det 

sker for de fleste mennesker ved en frekvens på ca. 
15.000 Hertz. Hunde og visse andre dyr kan høre 
betydelig højere frekvenser. Det er derfor man kan 
benytte de såkaldte lydløse hundefløjter. 

Denne vekslen af strømretningen kan gøres hur¬ 
tigere og hurtigere, indtil det under visse omstæn¬ 
digheder ikke længere er nødvendigt at bruge lednin¬ 
ger. Elektriciteten vil simpelt hen bryde ud af led¬ 
ningen og som et såkaldt elektromagnetisk felt rejse 
videre gennem luften, „trådløst“. Det er radiobølger¬ 
ne. Forøger vi nu svingningshastigheden yderligere, 
får vi kortbølger. Med stigende svingningshastighed 
får vi under tilsvarende forhold efterhånden infra¬ 
røde stråler (varmestråler) og med endnu højere fre¬ 
kvens, lysstråler. Først en dunkel mørkerød farve, 
senere en klar rød og videre gennem hele farveska¬ 
laen, indtil vi på den anden side af violet overskri¬ 
der grænsen for, hvad det menneskelige øje kan op¬ 
fatte. Den eneste reelle forskel mellem de bølger, 
der via højtaleren kan frembringe lyd, lyset, man kan 
se og røntgenstrålerne etc. er bølgernes svingnings¬ 
hastighed. 

Således er det kohærente lys i en Laser, lys med en 
ganske bestemt frekvens, udskilt fra alle andre. Det 
kan bruges på samme måde som radiobølger. Laseren 
gør de tidligere utilgængelige lysfrekvenser anven¬ 
delige til kommunikationsformål og giver mulighed 
for utallige nye kanaler, som vil kunne aflaste de 
overfyldte normale bølgelængder. 

I den røde del af lysspektret er frekvensen 4 gange 
1014 perioder pr. sekund, d. v. s. 400.000 milliar¬ 
der Hertz. 1 % af dette giver 4.000 milliarder perio- 
der/sek. I denne ene procent kunne vi få plads til 
en milliard telefonsamtaler samtidigt. Hvis der ende¬ 
lig også skulle blive overfyldt her, ville vi endnu 
have 99 gange så megen pads til rådighed, alene i 
den røde ende af båndet. Resten af båndet ville sta¬ 
dig være ubenyttet. Det er et utroligt aspekt for en 
fredelig anvendelse af en sådan viden. 

Med vor nuværende tekniske formåen ville det 
endvidere være muligt med Laseren at kommunikere 
fra den ene side af vort solsystem til den anden, 
d. v. s. over en strækning af 1 /1000 lysår. Til sam¬ 
menligning kan nævnes, at det nærmeste nabo-sol¬ 
system er 4 lysår borte. 

Dette er kun begyndelsen til det vidunderlige, 
der vil komme. 

C. A. Honeyl Alfr. Hansen. 


Ivinghoe UFO’et 

Mr. Ronald Wildman, Margrets Avenue 42, Luton, 
(Bedfordshire, England) skriver i et brev til redak¬ 
tionen af „Flying Saucer Review“ med egne ord føl¬ 
gende beretning om et møde med et UFO den 9. 
februar 1962. 

„Jeg forlod min bopæl den 9. februar 1962 kl. 
0300 for at køre en solgt vogn fra Vauxhall fabriker¬ 
ne til Swansea. Jeg var netop kommet igennem Dun¬ 
stable og nærmede mig korsvejen ved enden af den 
ensomt beliggende Ivinhoegade i Aston Clinton. Kl. 
var ca. 0330, da jeg så noget mærkeligt: det var 
hvidt og ovalt, havde sorte markeringer i lige stor 
afstand på siderne — muligt var det koøjer eller 
luftdyser. Dette „noget“ befandt sig i en afstand fra 
6—9 m over jorden og var mindst 12 m i diameter. 

Da jeg havde nået dette „noget“ på en afstand af 
ca. 20 m, sank omdrejningsantallet på min motor 
pludseligt. Hastigheden gik ned til ca. 30 km/t. Jeg 
skiftede til 2. gear og trådte speederen i bund, men 
der skete intet. Skønt motoromdrejningsantallet faldt, 
lyste mine lygter lige kraftigt. 

Objektet var nu ca. 200 m foran mig og stod 
stille og fuldkommen lydløst i ca. 6 m højde. Lang¬ 
somt dalede objektet, indtil det nåede vejen. Rundt 
om objektet blev en hvid tåge synlig, objektet kippe¬ 
de over til højre og skød bort med stor hastighed. 
Herved blev rimfrost fra træerne slynget mod mit 
vindspejl. 

Det var i hvert fald et massivt objekt, da det re¬ 
flekterede lyset fra mine lygter. 

Mr. Wildman siger i sit brev, at han hidtil har 
stået meget skeptisk overfor „slige sager“, men at 
denne oplevelse fuldkommen har fjernet denne skep¬ 
sis. 


*) Kohærent lys: Lys, der udsendes på en sådan 
måde, at strålerne ingen steder afviger over 2° 
fra hverandre. Nærmere oplysninger om Maser 
og Laser i „Populær radio og fjernsyn* **)4 nr. 2 og 
3, 1963. 

**) I virkeligheden skifter strømmen retning 120 
gange i sekundet, idet der til hver periode hører 
et strømstød i hver retning. Vor hjemlige veksel¬ 
strøm er på 50 perioder pr. sek. 


/. A. 

Allerede den 10. februar 1962 (dagen efter) kørte 
på foranledning af „Flying Saucer Review“ 3 mand 
til Luton for at tale med mr. Wildman, mens han 
endnu havde det hele i frisk erindring. Disse 3 mand 
var dr. B. E. Dinch, medarbejder ved „Flying Saucer 
Review“, dr. J. Doel, radiolog og mr. Russel, foto¬ 
ekspert. 

De skrev en beretning, der her gengives i forkor¬ 
tet form: 

„Under og efter vor samtale med mr. Wildman 
kom vi til den overbevisning, at han var i besiddelse 
af sit fulde syn på øjnene, ikke led af hallucinationer, 
og at han var troværdig og ærlig. Vi kom også til 
den overbevisning, at han hidtil intet havde vidst 
eller kendt til flyvende tallerkener. Vi fandt ikke i 
hans hjem litteratur om flyvende tallerkener. Det er 
forkert at antage, at han ville prøve at slå mønt på 
sin oplevelse. Han er en intelligent, ukompliceret 
mand, en dygtig mekaniker og chauffør ved Vaux- 
hall-autofabrikerne. 

Sammen var vi på stedet, hvor han havde sin op¬ 
levelse. Stedet og omegnen blev grundigt målt for 
magnetiske og radioaktive ændringer. Selv om enkelte 
metalgenstande var stærkt magnetiske, så blev dette 
dog ikke af os anset for at være overbevisende. Vi 
kunne ikke fastslå nogen mærkbar, stærkere stråling. 
Ved udspørgen af bønderne i nabolaget fandt vi ikke 
yderligere beviser. 

Mr. Wildman erklærer, at yderligere to chauffører 
fra fabrikerne tidligere har observeret noget lignende 
i nærheden af Vauxhall-fabrikerne. 

Londonbladet „Daily Telegraph“ bragte den 10. 
februar 1962 en kort notits og citerede en talsmand 
fra luftfartsministeriet, der erklærede: „Mr. Wildman 
har set en sky i lav højde, og denne sky er blevet 
belyst af hans lygter. Eller det hele har været en 
spøg“. Da vi talte med den pågældende talsmand, 
sagde han, at slige tilfælde altid blev undersøgt. 
Endnu har dog ingen fra luftfartsministeriet opsøgt 
mr. Wildman. Talsmandens kommentar er derfor 
grebet ud af luften og er en grundløs fornærmelse. 

(F. P.) UFO-Nachrichten nr. 72\62. SLEJ. 

Der er folk, der er så fornemme, at det mindste 
brud på etikettens love sårer dem mere end det gro¬ 
veste brud på moralens. 

Leck Fischer. 


Redaktionelt 

Fra Science Publications News Letter 

Nu, efter at vore publikationer er kommet og gået 
i det første år, er mange nye ting blevet kendt af sig 
selv. For det første kan man hurtigt se, at de fleste 
mennesker ikke er interesserede i tilegnelsen af et 
bredere livssyn, men kun i at få deres egne syns¬ 
punkter bekræftede. Mange synes at sky en klar¬ 
lægning af forskellige ting, hvis indhold er ander¬ 
ledes end deres forud opfattede ideer. 

En anden overraskelse er det store antal af ny¬ 
hedsbrevets læsere, som har fornyet deres abonne¬ 
ment og sendt opmuntrende ønsker. Der kom langt 
flere abonnementsfornyelser end jeg havde regnet 
med. Derforuden er nye abonnenter regelmæssigt til¬ 
gået gennem hele året, men mange holdt op, da jeg 
begyndte med serierne om religiøse ritualer. 

I det forløbne år har jeg bragt artikler omhand¬ 
lende spøgelser — poltergeist-fænomener — telepati 
og andre emner af interesse. Desværre har mange 
mennesker haft vanskeligt ved at forstå forklarin¬ 
gerne, grundet mangel på teknisk baggrund og ind¬ 
sigt i de ting, som i det specielle tilfælde er anvendt 
til klarlægning af fænomenerne. Omkring 80 % har 
ikke kunnet følge forklaringerne i de filosofiske se¬ 
rier. 

Der er derfor allerede taget skridt til iværksæt¬ 
telse af et nyt oplysningsprogram straks. Eftersom 
mange mennesker skriver og stiller spørgsmål med 
hensyn til de forskellige videnskabsgrene, er jeg nød¬ 
saget til at prøve på at løse begge problemer på 
samme tid. Muligvis kan jeg ikke få den tid til 
rådighed, som det vil kræve at besvare alle disse 
spørgsmål, som de burde besvares. For at løse dette 
problem, vil jeg bringe en række videnskabelige tids¬ 
skrifter fra alle områder af videnskaben. Mange af 
disse er skrevet, så at lægmand skal kunne forstå 
dem, og mange er nye og ikke alment tilgængelige. 

Jeg henstiller, at man ser i bogkatalogerne og fin¬ 
der de bøger, der omhandler det emne, man mest 
er interesseret i*). Hvis man kan få disse bøger lokalt, 
så gør det, men få fat på så mange som muligt, 
således at der kan dannes et komplet bibliotek, der 
dækker alle videnskabelige områder. Studer disse 
bøger, og du vil hutigt erhverve dig den bredere 
baggrund, som vil blive nødvendig i månederne, der 

kommer. Hvis man forsøger at erhverve disse bøger 
gennem mig, vil jeg naturligvis sætte pris på det, 
eftersom det vil være med til at støtte dette arbejde. 
Jeg har til hensigt at vælge tidsskrift-udgaver til pri¬ 
ser, som er overkommelige for alle. 

Der er to bøger, som jeg specielt ønsker at anbe¬ 
fale, „The Age of Reason“ af Thomas Paine, og 
„The Lost Yars of Jesus Revealed“ af Rev. Dr. 
Charles Francis Potter. Den sidstnævnte bog inde¬ 
holder de seneste offentliggjorde åbenbaringer fra 
Dødehavsrullerne. 

En vis viden om de grundlæggende faktorer for 
magnetisme og elektricitet vil være påkrævet for at 
kunne forstå fremtidige forklaringer af telepati og 
universelle love på den måde, de vil blive fremsat 
i dette nyhedsbrev, måske som et korrespondancekur¬ 
sus. Tiden er inde til at skride til handling og til at 
holde op med at fjolle rundt. Nye informationer, fra 
rumfolkene og fra vore egne rumforsøg, vil snart 
være på scenen, og vi må forberede os til at forstå 
og bruge dem. 

Informationer fra Mars- og Venusforsøgene vil, 
så snart de bliver frigivet til offentliggørelse, plud¬ 
selig bringe nye ideer til store dele af verden, og 
tusinder af mennesker vil da stille mængder af 
spørgsmål og vil forvente svar. Nu er tiden inde til 
at forberede sig på disse spørgsmål. Når verdens 
befolkning, som en hel bevægelse, rejser sig for at 
få at vide, hvad der foregår, vil de kræve videnska¬ 
belige kendsgerninger — og ikke beretninger fra øn¬ 
sketænkning, trance og dagdrømme. 

C. A. Honey. 

*) Bøgerne vil være udstillet på kongressen i Frede¬ 
ricia. 

H. C. 

Hypnose - Mesmerisme 
Voodooisme 

Mange stiller spørgsmålet: Hvori består forskel¬ 
len mellem disse tre — er det ikke det samme? Fun¬ 
damentalt er det det samme, men virkningerne er 
forskellige. 

Det første trin i hvert tilfælde er at vinde en per¬ 
sons fortrolighed gennem venlighed og smiger. Det 
er nødvendigt for hypnotisøren fuldstændigt at vinde 


subjektets fortrolighed og tillid, før det kan blive 
underkastet hans vilje. Hypnose kan være gavnlig 
under sygdomstilfælde og ved kirurgiske indgreb, 
men det er kun heldigt, når det anvendes af læger, 
der er fuldtud kvalificerede til at benytte det, — 
og som kender patientens tilstand. Det er ikke gavn¬ 
ligt, hvis det bliver benyttet af andre. Således kan 
det, anvendt som underholdning, i stedet for medi¬ 
cinsk behandling, forvolde megen skade. Selv om det 
er en pålidelig hypnotisør, skal man alligevel ikke 
tillade ham at bruge det for ofte, fordi denne frem¬ 
gangsmåde har tendens til at svække ens vilje. 

Den størte procentdel af menneskeheden lever i 
dag under en slags selvhypnose, i et skin-liv, som de 
selv skaber. Bekræftelser og benægtelser er en del 
af det. Hvorfor skulle man bekræfte noget, hvis man 
har det? Hvis man bekræfter det, vedkender man sig 
samtidig, at man ikke har det, men prøver at få det. 
Hvorfor skulle man ønske at benægte noget, hvis 
man ikke har det? Hvorfor så bekymre sig om det? I 
hvert tilfælde splitter man kræfterne, som så ikke 
kan andet end bringe forvirring. Denne fremgangs¬ 
måde kan måske være tilfredsstillende en tid, men 
er ikke permanent, fordi det er en midlertidig illu¬ 
sion. En person, der benytter denne metode, bruger 
det som en let udvej fremfor at erkende virkelig¬ 
heden. I den sidste ende kommer der kun forvræng¬ 
ninger og skuffelser ud af det. 

Mesmerisme og Voodooisme er et og det samme. 
Dog er Voodooisme den grusomste af de to. Omfan¬ 
get af dens virkninger er meget bred. Fremgangsmå¬ 
den er i begyndelsen i og for sig den samme som 
ved hypnose, efter som subjektet må bringes til at 
bifalde udøverens ideer og underlægges hans vilje. 
Det er i den grad fanget ind, at subjektet vil gå imod 
selv den mest loyale ven, han har. For at få sub¬ 
jektets tanke og handling under kontrol i alle for¬ 
hold, må den, der har herredømmet, benytte sig af 
former for smiger. I nogle tilfælde, når de føler, at 
loyaliteten imod dem svækkes, prøver de at modar¬ 
bejde tvivlen så kraftigt, at de påtvinger ofret kost¬ 
bare gaver for derved at skabe en endnu fastere un¬ 
derkastelse. Det kan vare år at opnå det ønskede 
resultat. Det er forbløffende, hvor mange mennesker, 
der anvender denne metode, selv blandt den hvide race 
og specielt de, der har tilknytning til de farvede 
racer med lavere udvikling, der for det meste anven¬ 
der Voodooisme som religion. 

lit offer, der på den måde bliver anvendt, frem¬ 
viser sædvanligvis en utilfredshed med sin øjeblikke¬ 
lige levevis som det første symptom. Hvor de engang 
glædede sig over det arbejde, de var i stand til at 
udføre, føler de nu kedsomhed og de bliver mistænk¬ 
somme og mistroiske mod dem, de engang havde 
tillid til. Hvis navnet på den eneste ansvarlige for 
tilstanden bliver nævnt, opstår der undertiden en 
vrede, der grænser til voldsomhed. Hvis det sker, 
er det et tydeligt bevis på, at den, der anvender sin 
magt over offeret, har haft succes. 

Personer under en sådan indflydelse mister den 
fine kvalitet af fornuft, logik og lærdom og famler 
efter at finde sig selv. De føler mental tomhed. Med 
andre ord, de er blevet hjeinevasket i den grad, at 
de vil forsøge alt muligt for at udfylde tomheds- 
følelsen. Under sådanne omstændigheder vil et men¬ 
neske med eksekutive evner og chancer for at gøre 
avancement måske forlade sin stilling og søge almin¬ 
delig beskæftigelse, hvor der ikke bliver kaldt på 
anvendelsen af hans evner. 

Med denne forandring fra deres oprindelige selv 
begynder de at skabe vanskeligheder for dem, som 
elsker dem, såvel som for sig selv. Fra tid til anden 
vil ønsket om at blive, som de var før dukke op i 
deres sind, men frygt hindrer dem i at træffe beslut¬ 
ning om at vende tilbage. De har tabt tilliden, de 
engang havde. 

Den, der har herredømmet, mister gradvis sin in¬ 
teresse, for han har opnået det han havde sat sig for, 
men indflydelsen forbliver over offeret. 

De eneste, der vil kunne hjælpe disse tilbage til 
deres oprindelige selv, er dem, som forstår og ved, 
hvad der skal gøres. 

Denne form for Mesmerisme kan blive påtvunget 
selv en med stærk vilje, hvis man ikke har visdom¬ 
men til at se, hvad der sker. 

Andre former for Voodooisme forvolder smerte og 
død for ofrene, men at behandle emnet fuldstændigt 
ville kræve mange sider. Jeg har personlig erfaring 
med dette, for jeg har hjulpet mange til at blive 
befriet for sådanne vilkårs indflydelse, der er påført 
dem. Det har været prøvet imod mig selv af bestemte 
grupper, men jeg har aldrig tilladt det at få virk¬ 
ning. 

Alfred Hansen George Adamski 


Hvorledes begyndte denne 
verdens religioner? 

De nuværende religiøse skikke stammer ikke fra 
Bibelen! Her er kendsgerningerne om deres oprin¬ 
delse! 

4. del. Faste- og påskeritualernes oprindelse. 

Af C. A. Honey. 

I sidste måneds artikel så vi, hvorledes ægget blev 
et symbol på påsken og solgudens hustru. Vi viste 
med citater fra Encyclopedia Britannica, hvordan bru¬ 
gen af ægget i påske- og fastetiden sneg sig ind i den 
old-kristne kirke. Af pladshensyn var jeg nødt til 
at udelade den påtænkte afslutning. De få bemærk¬ 
ninger, der ikke kom med følger her: 

(Fra Vaivashi Puran, af Kennedy, side 332). I bogen 
som symbol på Kristi opstandelse under en form, 
der mindede stærkt om den måde, det symbolisede 
en lignende begivenhed i forbindelse med Astarte 
(Semiramis). Pave Paul V. lærte sine tilhængere at 
bede ved påsketid på denne måde: „Velsign, oh 
Herre, vi bønfalder dig, du skaber af ægget, om at 
det må blive en sund næring for dine tjenere at 
æde til ihukommelse af Vor Herre Jesus Kristus, 
etc.“ (Hislop, side 110). 

Det første „Ishtar-æg“ eller påskeæg skulle minde 
om, at den kommende solguds moder, Ishtar var 
„ankommet 14 (el. født). Hun faldt efter overleve¬ 
ringen i et kæmpeæg ned i floden Eufrat. 

Påske hedder på engelsk easter med omtr. udtale 
som Ishtar. 

Oprindelse til korset som religiøst symbol. 

Blandt de steder, hvor korset opstod som et reli¬ 
giøst symbol, må nævnes det gamle Babylon. Op¬ 
rindeligt var det forbogstavet til solguden Tammuz’s 
(Nimrods) navn. Korsets symbol, der så ud nøjag¬ 
tigt som i dag, var pandemærke for dem, der var 
indviet i de babyloniske mysterier. Vestalinderne i 
templerne bar det hængende i deres halskæder på 
samme måde som nonnerne gør det i dag. Korset 
er blevet fundet i næsten alle hedningesamfund rundt 
om på Jorden. Det var også solguden Baals symbol. 

Vidt omkring blev det dyrket som symbol for 
Bacchus, den babyloniske Messias, der afbildes med 
et pandebånd, dækket med kors. 

Korset hængende i en halskæde blev brugt over 
1.500 år før Kristi fødsel. 

Korset som religiøst symbol har tilsyneladende 
sneget sig ind i den old-kristne kirke under ægyptisk 
indflydelse. Den første form for det, som kaldes det 
kristne kors, fundet på gravmonumenter der, er 
utvivlsomt det hedenske tau eller det ægyptiske „tegn 
for liv“. 

Læs følgende beretning af sir G. Wilkinson (bind 
5, side 283—284): „Et endnu mærkeligere faktum 
må nævnes med hensyn til det hieroglyffiske tegn 
(tau)*, nemlig at de første kristne i Ægypten valgte 
det i stedet for korset — som dog efterhånden tråd¬ 
te i stedet for det — og brugte det i inskriptioner på 
samme måde, som man senere anvendte korset. For 
selv om dr. Young havde nogle skrupler m. h. t. 
troværdigheden af sir A. Edmonstones udsagn om, 
at det er anbragt på den store Oasis’s gravmonu¬ 
ment, kan jeg bekræfte, at det forholder sig såle¬ 
des, og at talrige inskriptioner med tau øverst på 
tidligere kristne monumenter er bevaret til nutiden." 
(Hislop: „The two Babylons", side 201). 

Af dette kan vi se, at korset blev anvendt på 
gravmonumenter fra meget tidlig tid og ingen for¬ 
bindelse havde med Jesu korsfæstelse. Det var kun 
en naturlig følge af den stærke tilknytning til gamle 
hedenske symboler, som stadig er stærk hos dem, 
der har antaget det kristne navn og den kristne be¬ 
kendelse, men endnu i omfattende udstrækning er 
hedninger i hjerte og følelser. 

Dette og kun dette er kilden til tilbedelsen af kor¬ 
set. (Hislop, side 201). 

Rosenkransen og tilbedelsen af det hellige hjerte. 

Humboldts „Mexican Researches", bind 2, side 
29, beretter om, at man i det gamle Mexico brugte 
rosenkransen ved hedenske tilbedelser. De hindostan- 
ske brahminer har brugt den i århundreder, og den 
er omtalt mange gange i de gamle hellige hindubø¬ 
ger. I en beretning om Satis død (Shivas hustru) 
finder vi: „Ved underretning om denne begivenhed 
faldt Shiva i afmagt af sorg. Da han kom til sig 
selv, hastede han til bredden af himlens flod, hvor 
han skuede legemet af sin elskede Sati, som lå iført 
en hvid klædning og holdende i sin hånd en rosen¬ 
krans, strålende i pragt, funklende som poleret guld", 
(Fra Vaivishi Puran, af Kennedy, side 332). I bogen 
„China", bind I, side 391 siger sir John F. Davis: 


I lamaernes „tartar-religion"**) er rosenkransen med 
108 perler blevet en del af den ceremonielle dragt, 
der er knyttet til de ni grader i den officielle rang¬ 
følge. Det er en halskæde af stene og koraller, 
næsten så store som dueæg. Den når dem til midt 
på livet og perlerne varierer efter vedkommendes 
rang. 

På en lille rosenkrans med 18 perler af lavere 
orden tæller de kinesiske præster deres bønner og 
hjertesuk, akkurat på samme måde som i det romer¬ 
ske ritual. De verdslige i Kina bærer den undertiden 
om håndleddet, parfumeret med moskus og benæv¬ 
ner den Heang-Choo, eller „duftende perler". 

Ifølge Hislop, side 188, er navnet rosenkrans (eng. 
rosary) afledt af de babyloniske ord „Ro„ (tanke) 
og „Sharem" (leder). 

Fra det gamle Babylon kender vi et religiøst ritual, 
som kaldtes „Det hellige Hjertes Rosenkrans", sam¬ 
me ritual finder vi i oldtidens Ægypten. „Det hel¬ 
lige Hjerte" blev her symbolet på Osiris, da han 
blev genfødt som barneguden Harpokrates.***) Han 
afbilledes båret på armene af sin moder gudinden 
Isis — atter motivet „Madonna med barnet", kendt 
under forskellige navne fra mange egne. 

Denne drengegud blev „Hjertets Gud", senere 
„Cupido" (latin).****) For at kendetegne hans til¬ 
hørsforhold til sin fader, „Den mægtige Jæger", blev 
han udstyret med bue og pile. 

Fortsættes. 

N. L./Alfr. Hansen. 

*) Hieroglyffen for liv, „livets tegn", ægyptisk 
„ankh", ligner det græske bogstav tau og det 
latinske T, men har en slags strop midt over 
tværbjælken. 

**) Hvad Davis mener med Tartar-religion ses 
vanskeligt af det korte citat. Lamaismen er en 
viderebehandling af buddhismen med en rang¬ 
forordning og visse ritualer bl. a. rosenkrans, 
helgendyrkelse, munke og klosterorden, der i 
ydre minder stærkt om katholicismen.. Tata¬ 
rerne, et tyrkisk folk, ofte fejlagtigt kaldet 
Tartarerne (middelalderligt ordspil, tartaros 
= helvede) er muhamedanere. 

Muligvis er der sket en forveksling med Tara¬ 
dyrkelsen (Gudsmoderdyrkelsen), som er no¬ 
get ejendommeligt for den lamaistiske del af 
buddhismen. 

***) Ægyptisk: har-pe-khrot, d. v. s. barnet Horos. 
****) D. s. s. den græske Eros, smign.m.Amor. 

J-A. 

Europæisk rapport 

Ved May-Morlet, 13 Ave. Des Bouleaux 
Antwerpen. 

Der er en hel del diskussion her i anledning af 
den russiske satellit, der er på vej til Mars. Vore 
aviser refererer følgende udtalelser af professor Nico¬ 
lai Barabashov i Pravda: „At der findes organisk liv 
på Mars, er tilstrækkeligt bevist. Hvis søerne på Mars 
ikke havde vegetation (søerne på Mars er sletter eller 
have som på Månen), så ville de for længe siden 
være blevet dækket af gult støv fra ørkenerne og fået 
: i det mindste samme farve og luminositet, som det 

øvrige kontinent' 4 . 

Barabashov, der er medlem af Ukraines Videnska¬ 
bernes Akademi, fremhævede også, at sletterne på 
Mars om foråret og sommeren antager et grønt skær. 
Om efteråret bliver de brune og om vinteren grå. 

I en artikel i det belgiske magasin „Auto Touring) 
tales der først om „The Gates of the Sun“, og der¬ 
efter finder vi under overskriften „Turister fra en 
anden verden" følgende: Sammen med den mærkelige 
Titicaca-Venuskalender finder vi andre fænomener, 
der indtil i dag ikke er blevet forklaret. Mod disse 
må vi med den moderne videnskab som baggrund 
rette vore undersøgelser. 

For eksempel kan man i Bagdad Museum finde en 
elektrisk akkumulator, der i 1960 blev fundet mere 
eild seks fod nede i jorden, under udgravningen til 
en bygning. Denne elektriske maskine var 4.500 år 
gammel og er stadig i funktion, og dog vil ingen 
lærd vedgå, at den orientalske civilisation for 4.500 
år siden kunne udtænke og konstruere et sådant ap¬ 
parat til fremstilling af energi. 

Den russiske arkæolog Alexander Kazantsev skal 
til Salzburg for at analysere paralleltløbende rør af 
poleret stål, der ligge nede i de dybeste årer i en 
østrigsk kulmine, og som daterer sig fra 30.000 år 
før vor tidsregning. Mens han er i Østrig, påtænker 
han også at undersøge nogle mærkelige stålsøm, der 
er fundet i et 80 millioner år gammelt kridtlag. 

Yderligere har en maskine i museet i Athen på¬ 
kaldt sig den sovjetiske videnskabsmands opmærk¬ 
somhed. Det er en anordning, som græske fiskere 
har fundet på bunden af havet, og som forbavser 
astronomerne ved sin fuldkommenhed. Den viser 


måneder og timer samt tiden for solens og de vig¬ 
tigste stjerners op- og nedgang året igennem. 

En anden skive på den urlignende mekanisme vi¬ 
ser Månens faser, medens en nål følger Merkurs, 
Mars’, Venus’ og Jupiters bevægelser. Denne anord¬ 
ning trækkes op ved hjælp af en lille nøgle. Frem¬ 
stillingstidspunktet er anslået til omkr. år 3.500 f. 
Kr. 

Ser man på Bagdad-akkumulatoren, uret fra Athen 
og stålrørene fra Østrig, må et stort stort spørgs¬ 
mål melde sig: Hvorfra kommer disse uigendrivelige 
vidnesbyrd om en kultur, der i teknisk henseende er 
uendeligt langt mere fremskreden end den oldgrce - 
ske, som vi i dag har et ret dybtgående kendskab til. 

Baalbeks gåde 

I 1960 skrev professor Agrest i det betydelige rus¬ 
siske tidsskrift „Literatournaya Gazetta" en artikel, 
der vakte stor opsigt i Europa. Den russiske forsker 
var ved at studere det kendte og pragtfulde tempel 
i Baalbek. Medens han vandrede mellem ruinerne, 
begyndte han at undre sig over, hvorledes man hav¬ 
de kunnet bygge templets enorme terrasser, og hvor¬ 
dan de var løftet og transporteret, ved hjælp af 
hvilken energi og med hvilket udstyr? Hver af de 
enorme fliser vejede mindst 2.000 tons. 

Hvorfor sådanne kæmpefliser. Hvad tjente de til? 
Til hvilke ceremonier var de beregnede? Dette var 
kun nogle få af de spørgsmål, som satte videnska¬ 
manden i forlegenhed. Men tænk Dem hans forvir¬ 
ring, da han blev konfronteret med endnu et myste¬ 
rium. Rundt omkring hele terrassen fandt han „tek- 
titer“ (små glasagtige legemer), der indeholdt be¬ 
tydelige mængder af radioaktivt beryllium. Enhver 
astrofysiker vil imidlertid kunne fortælle Dem, at 
beryllium-isotoper er tusinde gange sjældnere i vort 
solsystem end i overfladen på de røde kæmpestjer¬ 
ner. Disse isotoper er bogstavelig talt brændstof i 
stjernernes atomreaktorer. Hvorfor fandtes de her ved 
Baalbek-terrasserne? Ja netop, hvorfor? De russiske 
videnskabsmænd opstiller uden tøven den hypotese, 
at det kunne være materialerester fra enorme atom¬ 
rumraketter fra fordums tider. 

Et mærkeligt billede af en astronaut fra for 10.000 
år siden blev for nylig opdaget i Sahara-ørkenen ved 
Tassili af Henri Lhote på en ekspedition.*) 

Denne bjergfulde egn har gennem århundreder 
været beboet af en hyrde- og bondebefolkning. — 

Iblandt dem har der været en mængde kunstnere, som 
har efterladt deres meget levende billeder på klip¬ 
pesiderne. Henri Lhote og de øvrige ekspeditions¬ 
medlemmer fandt ca. 25.000 billeder, der forestillede 
dansere og forskellige dyr. 

Et meget mærkeligt billede, som den franske ar¬ 
kæolog kaldte „Den store Marsgud“, blev også fun¬ 
det. Som han stod der, seks meter høj, med en be¬ 
synderlig hjelm og en klædning af guderne må vide 
hvad, måtte man indrømme, at en sådan tegning var 
ret usædvanlig blandt tegninger af hyrder, jægere og 
dyr, udført på en måde, der minder om friserne i 
Lahaux- og Altamiragrotterne. 

I betragtning af de forbløffende opdagelser, der 
er blevet gjort i den sidste tid, kan man ikke længe¬ 
re lukke øjnene for sådanne fund og deres betyd¬ 
ning. 

N. L. - A. V . Jørgensen. 

*) Henri Lhotes bog: Saharas klippemalerier er 
oversat til dansk og kan fås på et centralbiblio¬ 
tek. J.A. 


Et brev fra Desmond Leslie 

Eftersom jeg er blevet strengt opdraget i den ro- 
mersk-katolske tro, har jeg med interesse fulgt De¬ 
res korrespondance med Fr. Cyr. Fr. Cyr gør sit bed¬ 
ste for at tilpasse sig tanken om, at der eksisterer 
mange andre racer i vort univers, og han bør i høj 
grad opmuntres. Jeg har mange præstevenner, der 
havde svært ved at sluge „Flyvende Tallerkener er 
landet“, da de læste den første gang, men som se¬ 
nere ved nærmere overvejelse begyndte at forstå, at 
der ikke heri var noget, der kunne anfægte deres 
yndlingsdogmer. Fr. Cyr kan måske hjælpes, hvis 
han erindrer sig afdøde pave Pius, der i det officielle 
„Observatore Romano“ antyder, at syndefaldet var 
en ren jordisk begivenhed, og at mennesker på an¬ 
dre planeter derfor kan have undgået arvesynden og 
være mere fuldkomment udviklede, både fysisk og 
åndeligt, end vi. Hovedanstødsstenen synes at være 
„Reinkarnationen* 4 . 

Fr. Cyr begår den fejl at forlange „et objektivt be- 
vis“, idet han glemmer, at han ikke selv vil være i 


stand til at give et „objektivt bevis“ på nogen af 
sine kirkes dogmer. Troen på, om der findes en 
Gud eller ikke, i bogstavelig bibelsk betydning — 
Pavens ufejlbarlighed — et eller flere liv, kan ikke 
bevises objektivt. Hvis det kunne, da ville man lære 
det i underskolens fysiktimer. Viden om disse ting 
kan kun opnås ad to veje: enten gennem studier, 
d.v.s. gennem bøger, og gennem andre menneskers 
meninger og påstande, eller gennem „sjæle-lære“. 
Den sidste måde er den pålideligste, men den er 
mindre let at opnå, fordi den stadig bliver modsagt 
af pludren fra hovedet, og med mindre vi lærer at 
lytte til den „Tavse Stemme“ inden i os, og får ho¬ 
vedet med alle dets forudfattede meninger, dogmer 
og fordomme til at tie, så vi kan høre den, hvorle¬ 
des kan vi da overbevises. 

Jeg har for længe siden opgivet at finde „viden 
gennem studier** af nogen værdi, med mindre jeg er 
i stand til at beskytte den mod min „Sjæls-Erin- 
dring“, den lille, ufejlbarlige stemme, den slumrende 
erindring om viden opnået i tidligere liv, der, hvis 
den får lov til at få et ord indført, ganske stille vil 
meddele dig værdien af enhver som helst teori eller 
dogme. 

„Brødrenes** lære kan godkendes, fordi den er i 
overensstemmelse med det, der læres af indviede og 
vismænd, der gennem hele historien bevarede Guds 
lov, og frigav til menneskene på ethvert tidspunkt så 
meget, som de anså for nødvendigt for de forholds¬ 
vis jævne „børn**, de prøvede på at hjælpe. Dette 
er igen i overensstemmelse med „Sjæls-Erindringen** 
hos enhver, der har haft kontakt med disse lærere. 
Der kan være variation i detaillerne på grund af 
„jeg“ets fejlbarlighed, men hoved-grundsætningen er 
den samme, således som den så kønt er udtrykt af en 
af „Brødrene**: „Vi lever Ham — du taler kun om 
Ham“. 

Jeg sympatiserer i høj grad med Fr. Cyr, fordi jeg 
selv har været igennem alle hans vanskeligheder. Til 
at begynde med fandt jeg dogmatikken (hovedlæren) 
stærkt i konflikt med „sjælelæren**, hvorfor jeg blot 
prøvede på at klare mine tanker og tillade min læ¬ 
rer (sjælen) at tale — hvilket han også gjorde i 
rette tid — og jeg mener, at jeg samlede tilstrække¬ 
ligt til aldrig mere at løbe helt vild i forvirring. 

Det vil kunne være til hjælp, hvis vi betragter 
vore dages ortodokse religioner som hylstre eller 
svøb, der tjener til at lede og beskytte møllet eller 

det spæde barn. Et møl uden hylster vil dø, men når 
vingerne vokser ud, må det bryde hylstret, ellers vil 
det, der engang var dets hjem og beskytter, knuse 
møllet. Før det bryder sit hylster og frigør sine vin¬ 
ger, kan det ikke flyve. Sammenlign det med det 
ægyptiske symbol, den herlige bevingede kugle, der 
repræsenterer den befriede sjæl, der har frigjort s‘g 
selv for alle illusioner. 

Den katolske eller piscean kirke — kirken i „fis¬ 
kenes tidsalder“ — var bestemt til at bringe menne¬ 
skeheden gennem de mørke og vanskelige 2000 år 
i Fiskenes tegn. En tid, hvor uvidenhed, mørke og 
grusomhed var langt værre end i dag. Det lykkedes 
den at opdrage menneskene fra at være som de for¬ 
dærvede romerske barbarer, der svælgede i offentlige 
torturskuespil, til at være som de forholdsvis venlige 
skabninger, som de fleste vesterlændinge er i dag 
(med den frygtelige undtagelse af Spanien og Ink- 
visationen). Den genindførte en i århundreder glemt 
doktrin, og lagde frem for alt vægt på doktrinen om 
kærlighed. „Du skal elske din næste som dig selv“, 
sagde den, og mange fulgte den. Det var ikke muligt 
i en så relativ kort tid, og under så frygtelige van¬ 
skelige betingelser at gå meget i detailler. En enkel, 
klar doktrin var nødvendig, og der blev fremskaffet 
en, der passede til tiden. 

Uheldigvis blev de to store sandheder udeladt — 
Karma’s lov (det skæbnebestemte) og loven om gen¬ 
fødsel. Jeg tror ikke, at dette var gjort af slette mo¬ 
tiver. Læren om genfødsel var blevet meget forvan¬ 
sket. Se på Indien, hvor folk er tilfredse med at sidde 
og ingenting gøre, idet de siger: „Jeg har hundreder 
af liv endnu, så hvorfor skulle jeg bekymre mig?“ 
Den kristne kirke forsøgte at fremhæve, at det nyt¬ 
ter, at netop nu er tiden inde, fordi et menneskes 
fremtid vil afhænge af, hvorledes det har levet i 
dette liv, hvad enten man tror på genfødsel eller 
ikke. 

Genopstandelsen var på dagsordenen ved Vatika¬ 
nets Consilium i 1870, men da dette Consilium blev 
afbrudt (på grund af den fransk—tyske krig), før 
dagsordenen var færdigbehandlet, blev dette punkt 
aldrig diskuteret. Det var sikkert et held, for med 
den atmosfære, der var fremherskende på det tids¬ 
punkt, ville det sikkert være blevet forkastet. 

Det er korrekt at lære, at Jeg, personen Desmond 
Leslie, er dødelig (Gud være lovet). Den vil ikke 
blive genfødt, hverken her eller noget andet sted. 


Men ånden, det virkelige „jeg“, vil engang igen 
iklæde sig kød, her eller på en anden planet, og den 
vil tage med sig alle Desmond Leslie’s erfaringer og 
prente dem ind i det nyfødte barns personlighed og 
sjæl. 

De af os, der stadig er fyldt med tvivl, men som 
ikke føler sig helt tilfredse med de gamle dogmer, 
er sjæle, der begynder at vågne op. Møllet bevæger 
sig i sit hylster. Det er en stor fejltagelse enten at 
afkaste hylstret for tidligt, eller at bagtale det som 
en bedrager, efter at det har gjort sit værdifulde ar¬ 
bejde. Når vi vokser fra dogmerne, må vi ikke vende 
os imod den gamle kirke, der vænnede os fra. Vi 
må hellere hjælpe den og dens medlemmer til selv 
at finde vejen. Et sidste ord om genfødsel: Det er 
noget ens sjæl ved eller ikke ved. Det kan ikke læ¬ 
res eller bevises, lige så lidt som religiøs tro. 

Hvis det er rigtigt, at vi aldrig har levet før, så 
er den frygtelige doktrin om „forudbestemmelse“, 
der er fremsat af Calvin, logisk rigtig. Hvordan 
kunne ellers et barn blive født i kriminelle omgivel¬ 
ser, eller en pige blive oplært i at være prostitueret 
fra barndommen og aldrig nå ind i paradiset. Med 
mindre, som Calvin sagde, det var Guds vilje, at 
nogle skulle fordømmes for bedre at fremhæve dem, 
der ikke skulle! Sikken en uhyggelig parodi! Men 
hvad ellers kan man godkende, hvis der kun er ét 
liv - og så færdig? Og dog, når man ser ud i uni¬ 
verset, finder man perfekt orden og bevægelse, alt i 
perfekt økonomi uden spild af nogen art. Augustin 
lærte (igen som et resultat af uvidenhed angående 
Karma), at udøbte børne i al evighed svævede rundt 
et sted kaldet „Limbo“ (Helvedes forgård). Hvor i 
den guddommelige husholdning er der plads til så¬ 
dan noget nonsens? Gud er forstandig, mine venner, 
overordentlig, vidunderlig, umådelig forstandig. Det 
er menneskenes børn, der kun „taler om ham“, der 
trænger til at få deres hoved undersøgt, og som gør 
Ham en dårlig tjeneste ved at forplumre det hele. 

Jeg vil imidletid ikke angribe de kære gamle 
hylstre og møl. De hjalp mig og lærte mig mange 
uvurderlige ting. De står også for genfødsel, for nu, 
da „Fiskenes tidsalder 44 er forbi, og den kosmiske 
„Vandmandens tidsalder 44 er over os, vil verdenslæ¬ 
reren komme igen. Det står skrevet i stjernerne, at 
før udgangen af dette århundrede vil vi se en ny 
stjerne fødes, der vil tilfredsstille videnskab, psyko¬ 
logi og religion ved at opklare forvirringen og give 

menneskene et nyt og lykkeligere liv gennem en nøje 
forståelse .if dem selv. Med andre ord, „Dit rige 
komme på Jorden, som det er i himlen“, vil be¬ 
gynde at blive en realitet. 

Mange gode og oprigtige, ortodokse lærere, som 
Fr. Cyr, vil komme til at gennemgå en sjælelig krise 
(som vor planet også gør det, før dette sker. Men 
det vil ske, og det sande broderskab mellem alle 
mennesker i hele verden vil blive en realitet. 

Denne sjælelige krise vil i et antal af år synes at 
forøge kriminaliteten, vanviddet og ondskabet i ver¬ 
den. Det er som at anbringe et grødomslag på en 
byld. Al giften må trækkes sammen, så den kan 
fjernes og planten blive gjort ren. 

Mange vil desværre bukke under, de vil ikke kunne 
bestå. Men det skyldes hovedsageligt åndelig umo¬ 
denhed, og de vil blive sendt et eller andet sted hen, 
men ikke til et evigt torturkammer for at behage en 
hævngerrig Gud. 

Hvad vi nu alle må gøre, er at holde op med at 
spilde tiden med at argumentere om dogmer (talende 
om Ham), der er i høj grad betydningsløse. Vi må 
prøve på at leve Ham, således som beboerne på de 
andre planeter gør, og som Jesus gjorde det i aller¬ 
højeste grad. Jesus lærte os i sandhed, at han var 
guddommelig. Han forsøgte også at belære os om den 
skjulte guddommelighed i os selv, for hvilken han 
blev korsfæstet. 

Den kosmiske alder, som vi nu oplever, vil åbne 
øjnene på millioner, og også de vil finde Faderen, 
din Fader og min Fader, ikke i en eller anden fjern 
himmel — men i SIG SELV. 

Desmona Leslie, 

den 14.10.1962 London, England. 

★ 


Cosmic Science 

Spørgsmål nr. 93: 

Hvor kan jeg få aftryk af de fotografier, De har 
taget af rumskibene? 

Svar: Vort kontor har kopier af disse fotografier, 
håndtrykte fra de originale negativer. Hvis vi fik dem 


maskinfremstillede, kunne det gøres billigere. Jeg 
ønsker imidlertid at have de bedst mulige aftryk. 
Disse sælges for 50 c stykket. Jeg er selvfølgelig 
ude af stand til at erstatte mine negativer, hvorfor 
jeg må behandle dem med omhu. Hvis jeg, som nogle 
påstår, havde brugt en model til disse fotografier, ville 
sådanne forholdsregler være unødvendige. Jeg kunne 
blot tage et nyt billede af modellen. 

Imidlertid er der, efter at jeg tog mine originale 
fotografier, blevet taget lignende billeder af mange 
mennesker i forskellige egne på Jorden. En sådan 
lighed ville være umulig, hvis fartøjet ikke eksistere¬ 
de. Selvfølgelig vil der altid være dem, som er parat 
til at benægte det, de ikke selv har oplevet. Flere 
og flere mennesker ser imidlertid disse fartøjer, og 
flere og flere har held til at fotografere dem. 

Foruden mine fotografier, som er gengivet i „Fly¬ 
vende tallerkener er landet“ og „Ombord i rumskibe“ 
har jeg et sæt på tre billeder, som er taget fra film 
og som viser et af vore (USAF) største jets, der 
stiger imod to store tallerkener, som står stille langt 
ude i atmosfæren. Jeg fulgte jetflyet med mit kamera, 
da jeg tog disse billeder. Jeg fangede det, da det 
nærmede sig tallerkenerne, da det passerede under 
dem, og da det fortsatte på dets vej efterladende tal¬ 
lerkenerne hængende stille og klart synlige gennem 
jetflyets contrail (udstødning). Disse koster også 50 
c stykket. 

Jeg har aftryk af Leonard G. Cramps ortografiske 
projektion af det fotografi jeg tog af opklaringsfar¬ 
tøjet, og det fotografi Stephen Darbishire i England 
tog, samt aftryk af den unge Stephens billeder. End¬ 
videre aftryk af diagrammet af det rumskib, som er 
gengivet i „Ombord i rumskibe". Alle disse sælges 
for 25 c stykket. 

På opfordring af de, som har set oliemaleriet af 
Orthon, som blev fremstillet efter mine anvisninger 
er der blevet taget et fotografi af maleriet — det 
sælges ligeledes for 25 c. 

G. A. H. C. 


Meningen med livet er at gøre nytte og være lyk¬ 
kelig. 

Rumbesøgende 

Efterhånden er mange skeptikere blevet klar over, 
at der ganske bestemt et eller andet sted i rummet 
findes intelligent liv, som ofte har nået et højere 
udviklinstrin end her på Jorden. 

Menneskene prøver nu selv på at trænge ud i rum¬ 
met. I løbet af de sidste 100 år har menneskets ma¬ 
skiner øget deres hastigheder fra 10 km/t til om¬ 
kring 40.000 km/t. Alene i det 20. århundrede er 
der sket formidable fremskridt. En dag vil den til¬ 
syneladende fornuftsstridige påstand „tid“ i relativi¬ 
tetsteorien gøre sig følelig. Det vil mærkes på føl¬ 
gende måde: tiden for en rumrejsende, som flyver 
med omtrentlig lyshastighed, flyder langsommere 
med omtrentlige lyshastighed, flyder langsommere 
end tiden hos enhver anden beboer i mælkevejen. En 
astronaut kunne altså rejse til den fjerneste grænse 
af det synlige univers i løbet af et menneskes gen¬ 
nemsnitsalder. Hvis vi kunne forestille os et sådant 
rumskib, har vi ingen grund til at betvivle den mu¬ 
lighed, at et sådant rumskib var i stand til at flyve 
fra rummets yderste grænse til Jorden. Hvis et så¬ 
dant rumskib var fløjet til Jorden, måtte rumskibets 
besætning vel også have efterladt sig et eller flere 
spor her på Jorden fra deres ophold her. 

Den teori, at sådanne spor eksisterer, er ved flere 
lejligheder kommet til udtryk. Man kan vel næppe 
kalde disse ideer for uvidenskabelige, hvad mange 
videnskabsmænd hævder, da de ikke er tilstrækkeligt 
underbyggede. 

Lad os betragte følgende kendsgerninger. 

En palæontologisk ekspedition (palæontologi er: 
læren om fortidens dyr og planter, som de kan stude¬ 
res gennem forsteninger) bestående af sovjettiske og 
kinesiske videnskabmænd ledet af dr. Chow Ming 
Chen fandt i 1959 i Gibiørkenen et skoaftryk i 
sandsten. Aftrykket var sat der for millioner af år 
siden. Størrelsen og formen lader formode, at det 
drejer sig om aftrykket fra rumrejsendes skosål. Han 
må have sat dette aftryk på et tidspunkt, da der 
endnu ikke fandtes mennesker på Jorden. Dette er 
vor forklaring, fordi videnskaben indtil nu ikke har 
kunnet give nogen forklaring. 

En australsk fysiker har i Alperne fundet en poleret 
stålterning på 6,7x6,7 cm, vægt 785 gr. Den fandtes 
i et kullag fra tertiærtiden (den ældste del af Jor¬ 


dens nyere tid). Hvem kan på den tid have bragt 
dette produkt af dygtige hænder og udviklede hjer¬ 
ner til Jorden ? 

Titicacasøen i Andes bevarer den dag i dag endnu 
et tydeligt aftegnet stykke strandbred. Rester af græs¬ 
ser, konkylier og ruiner fra en søhavn er endnu ken¬ 
delige. Hvornår blev denne havbugt til en bjergsø 
over skyerne? Hvornår opstod denne gevaldige fold 
Andesbjergene, som nu danner den vestlige grænse 
i Sydamerika? 

Nogle videnskabsmænd mener, at dette skete for 
nogle 100.000 år siden. Men hvorledes kan en søhavn 
have eksisteret for nogle 100.000 år siden? I næhe¬ 
den af ruinerne af denne søhavn er bevaret rester af 
kyklopiske bygninger i den urgamle by Tiahuanaco. 

Solporten i Tiahuanaco er dækket med enestående 
hieroglyffer. Videnskabsmændene Posnansky og Kiss 
interesserede sig for disse indskrifter. I 1949 tydede 
Epstein disse hemmelighedsfulde skriftegn i fort¬ 
sættelse af de ovennævnte videnskabsmænds under¬ 
søgelser. Det viste sig at være en astronomisk kalen¬ 
der af største præcision. I denne kalender havde året 
dog kun 290 dage. Den havde 10 måneder med 24 
dage og 2 måneder med 25 dage. 

Det synes, som om denne kalender på solporten 
ikke var fra denne jord. 

Under nogle luftoptagelser i Andesbjergene opda¬ 
gede man på Nasca plateauet mærkværdige tegn. De 
bestod af lysfarvede sten, som var udlagt over flere 
miles. Man hælder til den anskuelse, at det drejer 
sig om en særlig solkalender. Imidlertid kan man 
kun erkende tegnenes mønster fra stor højde, som om 
de var bestemt som hjælp ved landinger. Er disse 
linier landingsmærker? Er de udlagt for væsener, 
hvis tilbagekomst Inkaerne venter, og som tidligere 
har besøgt dem? 

En teori af A. Agrest siger, at terrassen i Baalbek 
er et mindesmærke tilegnet rumbesøgendes ukendte 
kraft. Under vældige plader ligger måske skatte gemt 
til en mere moden menneskehed. Når mennesket 
fandt ud af dette vældige monuments formål, ville 
han få arven fra hine, som for tusinder af år siden 
besøgte Jorden, mens der endnu kun levede primitive 
stammer her. 

Før udbruddet af 2. verdenskrig traf en fransk offi¬ 
cer ved navn Brenan i Sahara på en forbavsende sam¬ 
ling af klippeblokke, som lignede ruiner af en by. 
Han var forbavset, da selv kalkmalerier af åbenbart 

meget gammel oprindelse blev opdaget. Først efter 
krigen lykkedes det professor Henri Lhoté nærmere 
at undersøge disse klipper og der finde en uvurderlig 
skat af urgammel kunst. Klipperne viste tegninger af 
sjældent kunstnerisk kraft. Professor Lhoté tilskrev 
disse tegninger en alder af 16—18.000 år før vor tid. 
Han klassificerede kunstværket til en periode, som 
han kaldte „rundhovedernes periode“. Hxorfor „run- 
dehovede“ ? Fordi disse menneskelige skikkelser alle 
var fremstillede med runde hjelme. 

Et vældigt klippemaleri på 6 m højde gør et sær¬ 
ligt indtryk. Da en afbildning blev vist den berømte 
arktispilot, kaptajn Accuratov, råbte han: det ser 
nøjagtigt ud som min flyverdragt endog hjelmen er 
omtrent den samme. Professor Lhoté kaldte billedet: 
„Den store GUD fra Jabbaren.“ Dalen Jabbaren, 
hvor disse malerier blev fundet, betyder på de ind¬ 
fødtes sprog: kæmpernes dal. Eremitagen i Leningnd, 
som indeholder uvurderlige etruskiske kameer (ud¬ 
skårne sten med ophøjede figurer) har en med en 
moderne dykker eller måske et væsen i rumdragt. 
Denne kame stammer fra et tidsrum, der ligger flere 
tusinde år tilbage i tiden. Er der en forbindelse mel¬ 
lem denne kame og maleriet i Sahara ? Endnu en 
kame. Den viser et gammelt skib eller galej, men 
uden årer. I stedet for årer ser man nogle stråler på 
skibets hæk. Er det ikke et jetrumskib fremstillet af 
en kunstner, der vidste besked med de rumbesøgendes 
flyvning? Oplysninger om disse besøg og en meget 
nøjagtig beskrivelse af flyene finder man i en anden 
del af vor verden — i gamle indiske manuskripter. 

„En stærk, svær metalkasse, som befandt sig i ski¬ 
bets midtpunkt, var generatoren. Herfra strømmede 
kraften gennem 2 store, bøjelige rør til fartøjets ende, 
så vel som gennem 8 tilsluttende rør, som var anbragt 
for og bag rammen. Disse havde dobbelte åbninger, 
som pegede lodret op og ned. Når rejsen skulle på¬ 
begyndes, åbnedes ventilerne på de 8 rammerør, som 
pegede nedad — alle andre ventiler var lukkede. 
Strømmen, som skød gennem disse rør, trykkede med 
en sådan kraft mod Jorden, at skibet blev stødt op¬ 
efter, indtil luften selv vedvarende kunne levere den 
nødvendige rotation/ 4 

Er kommentarer hertil stadig nødvendig? 

Indisk etnologi taler om himelske besøgende, som 
havde lært de gamle folkesl.g at smede jern. Af sær¬ 
lig interesse er den berømte over 1500 år gamle jern¬ 
søjle ved siden af det gamle tårn i Kutb-Minar i 


Delhi. Strukturen er i sandhed forbavsende, og der 
findes ikke noget lignende blandt kulturmindesmær¬ 
kerne. Den er 8 m høj og så tyk, at en mand lige kan 
række omkring den. Søjlen vejer 12 tons. Ikke uden 
grund har der dannet sig legender om dette gamle 
jernkunstværk. Den er i besiddelse af en vidunderlig, 
egenartet anti-korrosionsevne. Alt andet jern ville i 
løbet af 1 500 år forlængst være blevet til støv. Åben¬ 
bart er det lykkedes disse gamle kunstnere at frem¬ 
stille 100 % kemisk rent jern, som selv i en moderne 
el-ovn er vanskelig at fremstille. 

Men hvorledes kunne man på den tid smede et 
sådant metal ? Muligvis findes der en forbindelse 
mellem den gamle indiske beskrivelse af et fly og 
den korrosionsffie søjle af kemisk rent jern? 

Indtil i dag har vi kunnet bryde vore hoveder 
over et forstenet skoaftryk, et retvinklet objekt af 
stål eller en ikke-jordisk kalender på en solport. Vi 
forbavses over den kemiske sammensætning på en 
indisk søjle og over en teknisk beskrivelse af et æld¬ 
gammelt fly. 

Men det største indtryk møder os dog i Sahara- 
malerierne, fra hvilke ukendte væsener i rumdragter 
skuer mod os. De må have besøgt Jorden for årtu¬ 
sinder siden. 

„Australien Fly/ng Saucer Rev'teu>“, jan. 1962. 

Alexander Kazantsen. Siej. 

Levende væsener i verdensaltet 

af Karl Veit 

Spørgsmålet, om der i universet findes intelligent 
liv, lader ikke videnskabsmændene på denne Jord 
have ro. Alle UFO-forskere har i årevis forfægtet 
denne antagelse. Gennem utallige observationer og 
fotografier af intelligent styrede uidentificerede fly¬ 
vende objekter (UFO), som givet ikke kan stamme 
fra nogen stormagt her på Jorden, kan følgende lo¬ 
giske slutning drages. 

UFO’erne må være styret af menneskelige væse¬ 
ner ude fra verdensrummet, da deres teknik er den 
jordiske langt overlegen. 

Mange astronauter og ansvarlige tjenestesteder 
under regeringerne handler dog, som om UFO’lo- 
gien ikke eksisterede. Målsætning for astronautiken 
og UFO-forskningen er dog den samme: udforsk¬ 
ning og bekræftelse for liv på andre himmellege- 

mer og opnåelse af kontakt mellem jordmennesker 
og stjernebeboere. 

Videnskabens pionere. 

Professor i astronomi ved Harvard universitetet i 
USA, dr. Harlow Shapleys publikationer kan ikke 
værdsættes højt nok. Allerede i 1956 ytrede denne 
verdensberømte og højt skattede videnskabsmand sig 
således: „Beboere på fremmede stjerner er i åndelig 
udvikling os jordmennesker langt overlegne, og de 
besidder væsentlig mere fuldkomne tekniske indret¬ 
ninger “. Den samme opfattelse havde i 1958 den 
amerikanske astronom, dr. Struve. Også russiske 
videnskabsmænd forsvarer den mening, at „der fin¬ 
des mindst 150.000 planeter, som er beboet af le¬ 
vende væsener", hvilket i øvrigt også dr. Faust i 
1957 i Frankfurt sagde. Han talte den gang om 100 
trillioner sole og sluttede der udfra: „Hvis vi an¬ 
tager, at kun hver 100. sol har en jordlignende pla¬ 
net, så må vi affinde os med den kendsgerning, at 
der findes en trillion jordlignende planeter i ver¬ 
densrummet". (TAT, Ziirich den 16.11.57). 

„Welt am Sonntag“ for den 27.5.1962 bringer 
lignende tanker, således bl. a.: „Den sovjetiske bio¬ 
log dr. Rall hævder, at levende væsener på andre 
stjerner på ingen måde adskiller sig væsentlig fra 
menneskene. De må være i besiddelse af et til den 
menneskelige hjerne svarende højt udviklet nerve- 
centrum. Under hensyn til den på alle planeter 
virksomme tyngdekraft må dissevæsener — lighed 
med menneskene — disponere over lemmer og 
iagttagelsesorganer . . . “ 

„Hamburger Abendblatt“ for den 16.3.62 bragte 
på første side spørgsmålet: „Også levende væsener 
på hundred tusinder andre planeter ?" og citerede 
direktøren for Det sovjetiske astronomiske Univer¬ 
sitetsinstitut i Moskva professor D. Martinow, der 
i et Moskvalaboratorium ordret sagde: „På mindst 
100.000 i de fra Jorden uoverskuelige systemer af 
mælkeveje findes der organisk liv. På nogle af dis¬ 
se findes levende væsener med mindst lige så høj 
intelligens, som menneskene her på Jorden — om 
ikke højere". 

Professor Martinow mente, at det en skønne dag 
ligeud var muligt at kontakte disse væsener gennem 
radio og fjernsyn. 

Lige modsat er to tyske astronomer dr. Kiihn og 
professor Håber, der i et fjernsynsforedrag betviv¬ 


lede, „at det nogen sinde ville være muligt at kon¬ 
takte væsener på andre planeter i universet . . 
Professor Håber ytrede: „Selv om rumskibe kunne 
opnå lysets hastighed (300.000 km/sek.) ville først 
astronauternes børnebørn ankomme til målet. I lø¬ 
bet af den tid havde de praktisk talt ikke mere no¬ 
get tilhørsforhold til Jorden". 

Meget forsigtigere blev dette emne drøftet på den 
12. internationale astronautiske kongres i Washing¬ 
ton i marts 1962, hvori deltog videnskabsmænd fra 
31 lande. 

Professor Harold Laswall fra Yale-universitetet 
kom med to markante ytringer: „Levende væsener 
fra andre stjerner kunne behandle Jorden med den 
samme foragt og ødelæggelseslyst, som nogle euro¬ 
pæere har vist overfor primitive folk. „Trøstende 
mente han dog: „Muligvis ville de også forsøge så 
hurtigt som muligt at bringe os op på det samme 
niveau som kultiverede væsener i universet". 

Man taler altså klart om „intelligente levende væ¬ 
sener ikke kun her på Jorden". Amerikanske viden¬ 
skabsmænd er i den sidste tid blevet overbevist om 
eksistensen af liv på andre stjerner, således som det 
er kommet til udtryk i en upi-beretning fra Was¬ 
hington den 29-3.62 og optrykt i „Wiesbadener 
Tageblatt" for den 30.3.62. Washington 29-3.62 
(upi). Førende amerikanske videnskabsmænd frem 
for alt eksperter i rumforskning har overfor kon¬ 
gresmedlemmer erklæret, at de er overbevist om, at 
der findes liv på andre stjerner. Det må antages, 
at der ikke kun på Jorden findes intelligente leven¬ 
de væsener, beboerne i andre verdener er muligt 
langt videre fremskredne. 

Stikordsvis erklærer videnskaben: „Bestemt fin¬ 
des der liv i andre verdener. Det ville være tåbe¬ 
ligt at benægte dette. 

Der må i universet findes millioner om ikke mil¬ 
liarder af verdener. Nogle livsformer derude kunne 
være behageligere end her på Jorden". 

Dr. Su-Shu Huang fra NASA sagde: „Intelli¬ 
gent liv er sandsynligvis ikke noget sjældent fæno¬ 
men". 

Ingen af kongresmedlemmerne lo eller smilte. 

For nogle årtier siden ville en videnskabsmand 
med sådanne bemærkninger kunne risikere en fryg¬ 
telig fejde med andre videnskabsmænd eller teo¬ 
loger. 

Indtil nu har forsøgene på at konstatere liv på 
andre planeter ikke givet noget overbevisende re¬ 
sultat. Hovedproblemet er at finde disse planetsy¬ 
stemer. Fra Jorden er dette ikke muligt, fordi lyset 
fra planetsystemer hinsides Solen bliver spredt i 
jordatmosfæren. 

I løbet af to eller tre år skulle denne hindring 
efter NASA’s planer være overvundet. I 1964 skal 
de første to rumobservatorier sendes op. De skal 
udenfor jordatmosfæren søge efter lys fra fjerne 
verdener. 

„Vort næste store mål er en flyvning til Mars“, 
sagde en amerikansk videnskabsmand. 

Selv om modstridende stridsspørgsmål mellem ma¬ 
terialistiske og åndeligt funderede opfattelser stadig 
vil bringe bølgerne til at gå højt, så kan det eksakte 
videnskabelige bevis på liv på andre stjerner i ver¬ 
densaltet ikke lade vente længe på sig. Hvis det 
sker i løbet af kort tid, så betyder dette en over¬ 
vældende afsløring af og svaret på „kosmos-gåden“ 
til den døende materialisme gennem påvisning af 
universelt liv. 

Hvad betyder så også, at de interplanetariske fly¬ 
vende obj. endnu i nogle år af politiske eller andre 
grunde skal bortforklares? Nu er de allerede binde¬ 
midlet for de seende til den uopholdeligt sig nær¬ 
mende Kosmiske Tidsalder med dens ærbødige un¬ 
dren sig over universets uendelighed. 

UFO-Nachrichten nr. 71162. 

Oversætter Siej. 

UFO-observationer 

over Skandinavien 

Ought to be translated. 

I tidsrummet 14. marts til 12. april 1963 er der 
til SUFOI’s Rapportcentral indkommet i alt 8 rap¬ 
porter, hvoraf de seks er fra 1963. I samme tidsrum 
er der indkommet to detektorvarslinger. 

Den 15. januar kl. 22,46 lå herr F. Nielsen i sin 
seng og kikkede ud af et vindue. Pludselig tændtes 
et orange-rødt lys højt på den sydlige himmel. Det 
var ti-ørestort i udstrakt arm og var rundt med en 
ring omkring (saturnformet). Efter tilsynekomsten 
fløj det i ti sekunder lydløst over himlen med kurs 


mod nord. Objektets lys betegnes som stærkt, og det 
lyste med et konstant lys. 

Den følgende rapport er fra Norge, nærmere be¬ 
tegnet fra Arnes, der ligger ca. tres kilometer nord 
for Oslo. Observationen fandt sted den 20. februar 
fra kl. 22,30 og fem sekunder frem. Tre damer var 
den pågældende aften på vej hjem, da de pludselig 
bliver blændet af et lys med gulrød farve. Lyset ses 
til højre for damerne, d. v. s. i nordøstlig retning. 
Lyset var meget stærkt, og man så ikke noget egent¬ 
ligt objekt. Man hørte ikke en lyd hverken før eller 
efter observationen. 

Samme aften ses en kæmpemæssig ildkugle over 
Skagen. Det er ikke lykkedes at få nogle rapporter 
ind. Vi har ganske vist fået opsporet et skib, som 
skulle befinde sig på den af Ole Rømerobservatoriet 
opgivne position for det formodede meteornedslag, 
men der har man intet observeret eller hørt, til trods 
for, at man var på broen hele tiden. 

Herr Willy Pedersen iagttog den 22. februar fra 
kl. 0705-0730 et flammerødt, lysende objekt fra Ting¬ 
lev. Dets form var nærmest som en omvendt dyb 
tallerken og dets størrelse som en ti-øre. Objektet 
bevægede sig langsomt mod nordvest på den østlige 
himmel. Da det befandt sig nordøst for observatøren, 
vendte det ligesom fladen til, og det var da, som 
flammestråler stod ud fra det. Det forandrede der¬ 
efter kurs mod øst og forsvandt i det fjerne. For¬ 
uden herr Willy Pedersen igttog andre observatører 
fra DSB Tinglev fænomenet. 

Den 22. marts kl. 1835 sad herr Elo Pedersen 
hjemme i P. Knudsensgade i København og hørte 
radioavis. Tilfældigvis ser han ud af vinduet og får 
i det samme øje på et 25 mm stort, gulligrødt, ten¬ 
formet objekt, der går over himlen med kurs Ø-NV. 
Muligvis var objektet rundt, men i så fald forsynet 
med en lang hale. Lyset fra objektet var stærkt, men 
konstant. Da objektet var forsvundet bag et hus, 
kom endnu to objekter med samme mellemrum. Ob¬ 
jekterne var identiske i udseende. Fru Pedersen nåede 
at se de to sidste objekter. Den samlede observations¬ 
tid var ca. 1 minut. Observatøren anslår objekternes 
højde til at være meget stor, idet han samtidig iagt¬ 
tog et fly i „normal højde“, og objekterne var betyde¬ 
ligt højere. I så fald må objekterne også have været 
meget store, når de fra jorden var 25 mm i udstrakt 
arm. 

På samme tid får fru Irma Andersen, der befandt 

sig i kystbanetoget mellem Svanemøllen og Charlot- 
tenlund, øje på et rektangulært objekt af en længde 
på 25-30 mm. Objektet var tilsyneladende stille¬ 
stående på den vestlige himmel. Medens objektet iagt- 
toges nåede det at blive skjult bag en lille sky og 
komme til syne igen. Objektet, der til at begynde 
med var gyldent, blev pludselig mælket og forsvandt 
mod baggrunden. Samlet observationstind ca. 1 mi¬ 
nut. 

Den sidste rapport er også fra København, nær¬ 
mere betegnet Kongelundsvej, hvor herr P. Olsson 
den 7. april kl. 1640 stod i sin have og beskar frugt¬ 
træer. Observatøren får på den nordøstlige himmel 
pludselig øje på et glasklart, men ikke gennemsigtigt 
objekt. Det så ud, som var der to objekter tæt ved 
hinanden, men da objektet var lige over kunne man 
kun se ét rundt objekt. Da objektet havde krydset 
himlen nær zenith og var nået til SV stod det til¬ 
syneladende stille et meget kort øjeblik. Dernæst 
skiftede det farve til stærkt hvidgult. Det gik der¬ 
efter lodret op i zig-zag og forsvandt ud i rummet. 
Et øjeblik efter at opstigningen var begyndt, skiftede 
objektets farve til rødglødende og den farve holdt 
sig til objektet var væk. Samlet observationstid 45 
sekunder. Objektets størrelse var som en lille ært, 
og der hørtes under passagen ingen lyde fra genstan¬ 
den. 

Den ene detektorvarsling var fra den 16. marts 
kl. 1125, hvor den henholdsvis klemtede og kimede i 
hele 12 minutter hos Jette K. Jensen, Slagelse. Der 
blev ikke iagttaget noget objekt, skønt vejret var 
letskyet. 

Den 3. april kimede detektoren hos Kirsten Ras¬ 
mussen, Egense. Klokken var 1054 og der var tæt 
tåge. Der blev naturligvis ikke set noget objekt. 


Scandinavian UFO-Sightings 

August 12th 1962: Faarevejle/Denmark. A starlike 
object suddenly starter to move with a speed of one 
arc-degree/sec. Direction: NNE-SSW. Time: 2245- 
2245. 

December 2lst 1962: Svendborg/Denmark. An ob¬ 
ject bigger than a star but with the same appearance 
went SW-NE with a speed of 2 arc-degrees/sec. Ti¬ 
me: 1900-1900. 


January 15th 1963: Holbæk/Denmark. An orange¬ 
red saturn-shaped object sudenly appeared near zenith 
and went north for 10 seconds. Then the light was 
switched off again. Time 2246-2246. Size: Bigger 
than the moon. 

February 20th 1963: Årnes/Norway. An yellow- 
red fierce light dazzled 3 women for 5 seconds. No 
real object was seen. The light pulsated. Time 2230- 
2230 (approx.) 

February 22nd 1963: Tinglev/Denmark. A very 
red object, the size of a dime, was seen by many 
from 0705-0730. The shape: Like a saucer upside 
down. Direction: NNW then changing to SE. When 
turning, flames were seen coming from the object. 

March 22nd 1963: Copenhagen/ Denmark. Three 
orange-coloured objects were seen, one after the 
othef. Size: An inch at arms lenght. Shape: Like a 
spindle (maybe a round object with a long tail). The 
light was fierce and constant. Time: 1835-1836. Di¬ 
rection: SE-NW. 

March 22nd 1963: Copenhagen /Denmark. A rec- 
tangular object with orangecolour was seen on the 
western sky. Size: An inch. No movement. Light was 
constant. The object suddenly grew milky and then 
disappeared against the sky. Time: 1835-1836. 

April 7th 1963: Copenhagen/Denmark. One cir- 
cular object (or maybe two close to eachother) went 
NE-SW. Size: Like a little pea. Colour: At first like 
glas, but not transparent. In SW the object stopped 
for a second and then turned it’s colour to yellow- 
white. After that it went up vertical in a zig-zag line 
and at the same time changing colour to red. Time: 
1640-1641. 

March l6th 1963: Slagelse/Denmark. Detector- 
alarm for 12 minutes. Weather: Cloudy. No object 
seen. Time: 1 125-1137. 

April 3rd 1963: Egense/Denmark. Detector-alarm 
for 20 seconds. Weather: Fog. No object seen. Time: 
1054. ej. 


Enhver ufolog ved, at den i mellemtiden afdøde 
John J. O’Neill den 29. juli 53 på månen så en 19 
km lang bro, som i fuldkommen lige linie strakte 
sig over et krater i Mare Crisium. Denne velkendte 
observation blev senere bekræftet af dr. H. P. Wil- 
kens, Patrick Moore og andre astranomer. 

Hvorfor tvivler skeptikere endnu og spørger: 

1. hvorfor en bro og af den længde på en død 

klode ? 

2. hvorledes forklare, at den har kunnet bygges så 

usandsynligt hurtigt og atter forsvinde lige så 

hurtigt ? 

3. hvorledes forklare følgende modsigelser: 

a. mange astronomer, som ledte efter broen, kun¬ 
ne ikke se den. 

b. O'Neill sagde, at broen var 19 km lang, mens 
Wilkens angav dens længde til 32 km. 

Da jeg første gang i 1961 læste herom, kom en 
tanke til mig, som kunne afkræfte ovennævnte ind¬ 
vendinger, og også sandsynliggøre de under pkt. 3 
nævnte modsigelser. 

O’Niell så et kæmpestort cigarformet moderskib, 
og Wilkens så senere to sådanne i forlængelse af 
hinanden. Det forklarer også hans iagttagelse, at bro¬ 
en på midten havde haft en konisk indsnævring. Han 
så også den iagttagne „tunnel“ i nærheden af broen 
så vel som den konvekse grat langs bunden af visse 
månebække, som er beskrevet af bekendte selenogra- 
fer. 

(F. P.) UFO-Nachrichten nr. 77/63. 

Oversætter: Siej. 

Luftkaptajn Nash svarer 
dr. Menzel 

Gennem mere end 10 år har erfarne piloter fra 
alle store amerikanske luftfartsselskaber afgivet be¬ 
retning om iagttagelser af „uidentificerede flyvende 
objekter“ — enkelte eller i formation. 

Nogle af disse UFOs ledsagede, omkredsede eller 
fløj mod trafikflyene i „skinangreb 44 . I nogle enkelte 
tilfælde måtte piloterne trække deres fly brat opad 
eller styrtdykke for at undgå en ulykke, da de troede, 
at et sammenstød med UFOet var uundgåelig. I 
mindst 2 tilfælde blev flypassagerer ved disse undvi¬ 
gelsesmanøvrer kvæstede. 

De mænd, som afgav disse beretninger hører til 
eliten af trafikpiloter. De opfylder i enhver hen¬ 
seende de høje krav, som fordres af deres flyve¬ 
selskaber og luftfartsmyndighederne. Deres fysiske 
og psykiske „Kunnen“ så vel som deres flyvetek¬ 
niske kvalifikationer bliver regelmæssigt prøvet. 


Mange af disse iagttagelsesmeldinger fra piloter 
bliver fuldt og helt bekræftet af jordpersonalet i luft¬ 
havnene, af radareksperter og andre kvalificerede ob¬ 
servatører. Til trods herfor bliver disse erfarne og 
ofte konservative piloter latterliggjort — endog 
fra officiel side. De bliver betegnet som inkom¬ 
petente, uligevægtige og uduelige til at kunne er¬ 
kende velkendte himmelfænomener, have tilbøjelig¬ 
hed til overdrivelser og sågar beskyldt for drikfældig¬ 
hed, vel vidende, at det er ethvert besætningsmedlem 
strengt forbudt at nyde alkohol 24 timer før et fly s 
afgang, og at endnu ingen pilot er straffet for over¬ 
trædelse heraf. 

Nogle piloter har svaret deres kritikere, men blev 
blot yderligere forulempet. Nu tier de fleste eller 
vægrer sig direkte ved at fortælle om stedfundne 
møder med UFOs. 

Nu har luftkaptajn William B. Nash fra „Pan 
American Airways 44 på alle trafikpiloters vegne imid¬ 
lertid taget til orde i denne sag. Hans redegørelse 
har en særlig værdi, fordi han beskriver alle de prø¬ 
ver og efterprøver, som en besætning foretager, inden 
de overhovedet melder om en observation. 

Kaptajn Nash var under krigen pilot ved USmari- 
nen og vendte tilbage til PAA, hvor han i 1946 be¬ 
stod prøven som kaptajn. Nu er han senior-kaptajn 
med tusinder af flyvetimer bag sig. Han har fløjet over 
Nord- og Sydamerika og over Atlanten. Desuden er 
han ledende medlem af „Foreningen af Trafikpiloter 44 
og var, indtil han for kort tid siden blev forflyttet 
til Europa, tid efter anden frivillig pilot hos politiet 
i Florida. 

I mere end et år blev kaptajn Nash — og hans 
UFOberetning — hårdt angrebet af dr. Donald Men¬ 
zel (fra Havard observatoriet). Dr. Menzel tilbage¬ 
viser alle UFOberetninger som værende udslag af 
hysteri, indbildning eller ukendskab til naturlige 
fænomener. (I 1953 erklærede ATIC, at det ikke 
havde accepteret dr. Menzels argumenter, og at han 
havde draget slutninger udfra analoge tilfælde uden 
overhovedet at have studeret USAFpapirerne). 

Kritiken af dr. Menzel angår den nu berømte ob¬ 
servation af en UFOformation, som Nash afgav i 
1952. 

Hovedpunkterne skal her gengives: 

„Om aftenen den 14. juli 1952 fløj i en højde af 
ca. 2400 m en DC-4 fra PAA mod Miami og nær¬ 
mede sig Newport News (Virginia). 

Seniorkaptajnen befandt sig inde i kabinen. Kap¬ 
tajn Nash fungerede midlertidigt som 1. pilot og sad 
til venstre ved styrepinden, mens hans medpilot, 
Wm. Fortenberry, sad til højre. I nærheden af New- 
port News så Nash og Fortenberry pludseligt seks 
skiver, der glødede som hedt metal, nærme sig med 
meget stor hastighed. På grundlag af senere foretagne 
beregninger angav begge piloter en diameter på ca. 
30 m. 

Denne i ca. 600 m højde i kølvandslinie flyvende 
UFOformation fløj under DC-4 maskinen, hvorun¬ 
der alle seks skiver med en brat bevægelse stillede sig 
på skrå og bøjede af i en ret vinkel mod vest. Der¬ 
ved forsvandt det glødende næsten helt. Da skiverne 
atter ved en brat bevægelse lagde sig horisontalt, fløj 
yderliger to skiver ind under DC-4 maskinen, slutte¬ 
de sig så til formationen, hvorpå alle otte skiver ac¬ 
celererede til en uhyre hastighed og forsvandt. Obser¬ 
vationstid: 12—15 sekunder. 

Denne observation blev overfor ATIC bekræftet 
af syv vidner, derunder en korvetkaptajn fra marinen. 
Han havde på den tid befundet sig på jorden. Nash 
og Fortenberry blev længe indgående afhørt af eks¬ 
perter fra USAF og efter månedlang vurdering, un¬ 
der hvilken alle naturlige forklaringer kunne skubbes 
til side, kom ATIC til den slutning, at de observe¬ 
rede objekter var af ukendt oprindelse. Senere be¬ 
tegnede major Dewey Fournet fra USAFefterretnings- 
tjeneste — han var den gang beskæftiget som kon¬ 
trolofficer for „Project UFO“ i hovedkvarteret — 
Nash/Fortenberry-observationen som en af de nøjag¬ 
tigste og mest tilforladelige beretninger, som luft¬ 
våbnet indtil da havde modtaget. 

Dr. Menzel havde gentaget sin latterliggørelse af 
begge piloter i brevet til et medlem af NICAP og 
tegnet deres observation som et optisk bedrag. 

Nedenstående findes hovedpunkterne i kaptajn 
Nash’s svar til dr. Menzel: 

„Nu kommer jeg til Deres åbenbare mening om 
trafikpiloter: De antager, at piloter benytter deres 

indbildningskraft. at de let lader sig narre af 

ting, som de ser ... . De insinuerer, at vi altid kun 
„antager“. Ved De, hvad vi tænker om dette ord? 
Vi betegner dette som morderisk. Nej, Sir, den måde, 
hvorpå vi flyver et luftfartøj til en værdi af 5 mil¬ 
lioner dollars og med 150 passagerer fra en lufthavn 
til en anden, beror på ingen måde på antagelser og 
skøn. Vi må prøve og atter prøve. Vi simulerer nøds¬ 


tilfælde og mestrer den opstående situation, til hvil¬ 
ken vi i hvert enkelt tilfælde har fra 3—5 forskellige 
planer til rådighed. Vi tilbringer hver måned 120 
timer i luften og kan af den grund betegne os som 
de mest erfarne iagttagere af ting, som vi kan se fra 
vort cockpit. Kan De ikke forestille Dem, dr. Men¬ 
zel, at vi har set og studeret i tusindvis af reflekser? 
Tror De ikke, at vi har set tusindvis af meteorer? 
Jeg har iagttaget dem nætter igennem. Tror De ikke, 
at vi kunne identificere en refleks fra et konventio¬ 
nelt luftfartøj, og tror De aldrig vi har set nordlys? 

Til trods herfor antager vi aldrig, at et objekt 
er en bestemt „ting“. Nej, vi prøver og prøver endnu 
en gang. Det er blevet en vane for os, og vi går til 
værks på samme måde med UFOtilfældene. Først 
efter nøje prøvelse og overlægning af kendsgernin¬ 
gerne går vi så vidt at afgive en offentlig erklæring 
eller beretning til militæret. 

Følgende er ganske nøjagtigt: 

Kl. 7 om morgenen efter observationen blev vi 
telefonisk kaldt til luftvåbnet for at afgive forkla¬ 
ring. Vi traf fem herrer, hvoraf den ene bar uniform. 
De andre viste papirer, hvoraf fremgik, at de var 
særlige undersøgere under USAF. I adskilte rum 
blev vi forhørt i 1% time hver for sig og derefter 
i i/ 2 time sammen. Vi udfærdigede skitser og tegne¬ 
de objekternes flyvebaner ind i tabeller. Alle vore 
flyvebaner og opgivender stemte overens, og hvert 
ord blev optaget på bånd. 

Undersøgerne havde fuldstændig vejrberetning. 
Den stemte overens med vore observationer og flyve¬ 
plan. De sagde til os, at de allerede havde 7 andre 
beretninger, hvoraf den ene hidrørte fra en korvet¬ 
kaptajn og hans hustru. De beskrev en formation af 
røde skiver, som fløj med stor hastighed og udførte 
bratte kursændringer uden kurvning. Alene disse an¬ 
dre beretninger var fuldstændig tilstrækkelig til at 
overbevise undersøgerne om, at vi ikke havde været 
udsat for „reflekser“. 

Det er sandt, at kun den ene af os har set objek¬ 
ternes hele, bratte kursændringsmanøvrer. Jeg havde 
revet mit bælte af, da jeg så, at de (UFOerne) til¬ 
syneladende ville flyve under os, og jeg nåede med¬ 
pilotens sidevindue tids nok til at se, hvorledes for¬ 
mationen atter overgik fra lodret til horesontalt flyve¬ 
retning. I så henseende ser jeg ingen diskrepans. De 
derimod, Sir, hentyder gennem anvendelse af dette 
ord atter til, at trafikpiloter ikke er ansvarsbevidste 

folk. Sig mig, Sir, benytter De undetiden trafikfly? 
Hvis jeg havde den samme mening om trafikpiloter, 
som De har — ved Gud i Himlen — jeg gik hellere 
til fods. 

Med hensyn til hastigheden: vi forsøgte også her 
i vore beregninger at være konservative. Objekterne 
kom så nær til vort luftfartøj som 800 m, ændrede 
retning og overfløj de vestlige randområder af byen. 
Derpå fløj de over et mørkt område mindst 16 km 
udenfor lysene, hvorefter de kippede over i en 45° 
skråstilling. 

Vi trak en linie gennem det oplyste område, og 
målte afstanden fra vort fly (og vi kendte vor nøj 
agtige position gennem jordobservation og gennem 
VOR-navigation under anvendelse af en ILS-viser 
til den gennem det oplyste område trukne linie. 
Afstanden var 40 km. Da vi havde set, at de 
to gange overfløj denne linie, vidste vi, at de 
mindst havde fløjet en strækning på 80 km. For at 
erholde en observationstid, trykkede vi hver syv gan¬ 
ge på vore stopure på instrumentpanelet og lod i 
tankerne tiden gå i den tid, vi havde betragtet objek¬ 
terne. Hver gang kom vi overraskende nær til 12 
sekunder. For at være konservative forhøjede vi tiden 
til 15 sekunder.... 80 km. i 15 sekunder bliver 
19-300 km/t. Også her har De, dr. Menzel, antaget 
(et dårligt ord for os alle), at vi har været en smule 
„rundt på gulvet“ og er enedes om et tal, som ikke 
var baseret på tænken eller erfaring. Herr dr. Men¬ 
zel, ganske uden hensyn til Deres antagelse skal være 
sagt, at den vestlige horisont ikke var „temmelig lys“ 
og med hensyn til Deres refleksteori skal bemærkes, 
at objekterne for det første befandt sig mellem os og 
vest og for det andet havde de måttet være meget 
vedholdende og konsistente, fordi det er umuligt, 
at reflekser samtidigt og på nøjagtigt samme måde 
kan manifestere sig i tre cockpitvinduer. 

De siger også, at vi er blevet alt for ophidsede 
over det, vi har set, til at vi kunne foretage de mest 
elementære, videnskabelige prøver. Endnu en gang, 
doktor, — piloter bliver ikke så let ophidsede — 
ellers ville de forlængst være færdige som trafik¬ 
piloter. Kunne De i det mindste vise os en lille smule 
respekt? Jeg har opnået en universitetsgrad i natur¬ 
videnskab, og dette område har altid været min 
hobby. De fleste af piloterne har i øvrigt en univer¬ 
sitetsgrad. Fortenberry tjente to år som pilot ved en 
marineforsøgseskadrille og har større kendskab til 


USflyudviklingen end gennemsnitspiloten eller bor¬ 
geren. Også jeg har været pilot ved marinen. 

De udler os og mener, at man indenfor 12 sekun¬ 
der ingen nøjagtige indtryk kan opfatte. Under vor 
tjenestetid blev Fortenberry og også jeg selv så vel 
som andre militærpiloter godt skolet i genkendelse 
af genstande. Vi måtte kunne erindre konturerne af 
hvert skib i den tyske og japanske marine. Det sam¬ 
me gjaldt fjentlige fly. Selvfølgelig måtte vi også 
hurtigt og sikkert kunne genkende egne skibe og 
luftfartøjer. Under prøverne måtte vi udfærdige om¬ 
ridsskitser. Når vi havde lært dem at kende, blev de 
i ganske kort tid projeceret op på en skærm, først 
1/10 sekund og senere 1/100 sekund, hvorefter vi 
måtte nævne typer, nationalitet og antal af de sete 
skibe og luftfartøjer for vor lærer. De ser altså, at 
vi havde endog megen tid til at gøre vor UFOob- 
servation. 

Og, Sir, jeg må igen beskylde Dem for Deres ringe 

vurdering af trafikpiloter, når De siger:.det er 

let senere at erindre sig ting som måske aldrig er 
sket. 

Jeg kan ganske simpelt ikke konstatere, at artik¬ 
len (en beretning om observation) skulle lade sig 
erkende som noget som helst hysteri, således som De 
hævder. Når jeg ikke bliver hysterisk i luften håber 
jeg, at det ikke sker, når De flyver med os og jeg 
bliver det sikkert heller ikke under det møjsomme¬ 
lige arbejde med at skrive en artikel (kaptajn Nash 
har skrevet flere artikler (ikke om UFOs), derunder 
en om kometer offentliggjort i „Science Digest“). 

De siger videre, at de angivne enkeltheder er en 
smule for mange for en så kort observationstid. Hvor 
længe ville det vare for dem at nedskrive enkelthe¬ 
derne i en kompliceret kollision med flere biler, 
hvortil De var vidne i 12 sekunder? Det tager læn¬ 
gere tid at fortælle det end at se det. Akkurat såle¬ 
des er det også med denne observation. 

Ved et så ukendt område som dette har jeg fun¬ 
det det mest fornuftigt kun at holde mig til beviset. 
Luftvåbnet spiller her Herren Gud, når det træffer 
afgørelse om, hvad borgerne må vide eller ikke vide 
om UFOs. Jeg kan kun håbe på, at en kongresdebat 
kan gøre en ende på dette spilfægteri. 

Med højagtelse 

sign. William R. Nash, kaptajn i PAA. 

UNR S LEJ. 







Dette tilfælde er hverken nyt eller særlig bemær¬ 
kelsesværdig. Når vi alligevel har ønsket at bringe 
denne beretning skyldes det den særlige form luft¬ 
kaptajn Nash’s svar har, idet han på en enkelt måde 
og i et behersket sprog påpeger den forkastelige og 
ansvarsløse optræden, der ofte udvises af videnskabs- 
mænd cg ansvarlige myndigheder. 

I øvrigt kan det oplyses, at dr. Menzel siden denne 
artikel blev skrevet har skiftet standpunkt til UFO- 
sagen og samtidig trukket alle sine tidligere frem¬ 
satte forklaringer tilbage. Fra USA oplyses, at han 
i dag er medlem af en stor UFO-organisation. 

F. P. 


Landing og kontakt 

Fra Domenica del Corriere della Sera — 

Juni 1962. Præsenteret af Lou Zinsstag 

Da vi bad vor korrespondent, mr. Renato Alba- 
nese, om at tage ned og besøge nogle af de menne¬ 
sker i Italien, der hævdede at have set flyvende tal¬ 
lerkener, lo mr. Albanese højlydt. Men vel vidende, 
det er en professionel pligt at skaffe gode historier, 
selv om de lyder som hallucinationer, tog Al¬ 
banese derned. Vi ventede, at han, da han kom til¬ 
bage, stadig ville more sig over historien, stadig gø¬ 
re grin med det hele, men i virkeligheden var det 
en meget alvorlig Albanese, der kom hjem fra Ita¬ 
lien. Han forekom at være dybt berørt. „I virkelig¬ 
heden ved jeg ikke, hvad jeg skal sige“, sagde han. 
„Jeg har hørt mange forbavsende ting. Såfremt disse 
flyvende tingester ikke eksisterer, så må der stå 
en endnu mere usandsynlig troldom bag.“ 

Albaneses interview med mekanikeren: 

Luciona Galli i Bologna 

Galli er en ganske almindelig normal mand på 42 
år, temmelig lille af skikkelse. Han ser ikke ud til 
at være så gammel, som han er, idet hans ansigt har 
et ret barnligt udtryk. Han er nærsynet og bærer 
altid briller. Galli er gift og har tre børn. Hans lej¬ 
lighed er beliggende i nærheden af Via Castiglione. 
Jeg fik hans adresse af Alberto Perego i Rom. 
Galli er en beskeden mekaniker og er værkfører i en 
mindre virksomhed. Sin fritid tilbringer han med 
at fiske. 


Jeg ankom i en lejet vogn. Uden formaliteter over¬ 
tog Galli rattet og kørte mig straks til stedet, hvor 
han havde mødt den flyvende tallerken. Dette møde 
havde fundet sted den 7. juli 1957 (eller muligvis 
i 1959, idet Galli ikke var bombesikker på det nøj¬ 
agtige årstal). Vor bil forlod byen, passerede rundt 
om San Ruffilo og fulgte en mindre vej over en 
bakke. Derfra kom vi til et højdedrag, Croara, 57 km 
fra Bologna. Vi forlod bilen og kom til et lavere be¬ 
liggende landskab, som mekanikeren kaldte „il bueo 
del Prete Santo“. Landskabet var omgivet af moskus- 
agtige klipper. På dette sted, fortalte Galli, ventede 
den flyvende tallerken på ham. Den svævede om¬ 
kring 2 m over jordoverfladen. 

Galli beskrev tallerkenens farve som værende skin¬ 
nende grå. Hans detaljerede beskrivelse mindede in¬ 
tervieweren meget om George Adamskis beskrivelse af 
en lignende oplevelse. Dog var Galli parat til at af¬ 
lægge ed på, at han på tidspunktet for sin oplevelse 
aldrig havde hørt Adamskis navn. Senere, med den 
hensigt at overbevise mig (Albanese) om, at han ikke 
fortalte eventyr, erklærede han sig villig til £»t un¬ 
derskrive en erklæring: „Jeg ønsker ikke, folk skal 
tro, jeg opfandt denne historie for at gøie mig be¬ 
mærket eller for at tjene penge. Hvad jeg har for¬ 
talt, er den nøgne sandhed.“ 

Her følger Gallis historie i sin helhed 

Den 7. juli forlod Galli sit hjem kl. 14,20 for at 
tage til sit arbejde efter frokost. På den tid lå hans 
arbejdsplads i en blind sidevej til Via Castaglione. 
Han var næsten nået til denne sidevej, da en sort 
bil, en Fiat 1100, standsede lige foran ham. En tem¬ 
melig høj mørk herre med regelmæssige træk og 
meget mørke øjne, steg ud af vognen. „Hans ansigt 
var af den type, der straks indgyder tillid,“ sagde 
Galli. Herren var iført et dobbeltradet gråt sæt tøj 
og havde både flip og slips på; han talte flydende 
italiensk. Ved rattet sad en anden mand med fine 
træk, iført et lyst sæt tøj. Han havde ikke nogen 
moustache som den første herre, og han sagde intet. 

„Jeg kendte herren med overskægget af udseende/ 4 
forklarede Galli. „Jeg havde lagt mærke til ham 
flere gange inde i byen, og det forekom mig, at han 
fulgte efter mig. Jeg husker, at jeg engang spad¬ 
serede sammen med en ven gennem arkaderne i Via 
Castaglione, da jeg mødte manden igen. Som altid 
så han mig lige i øjnene, og denne gang ønskede 



jeg at henvende mig til ham, men han forsvandt ud 
af syne. Men nu stod denne fremmede foran mig 
og spurgte, om jeg genkendte ham. Jeg sagde ja. 
’Vil De ikke komme med os?’ 'Hvorhen?’ ’De skal 
blot have tillid til os, der vil intet ske Dem’". 

Galli satte sig ind i vognen og kørte med de to 
mænd. Kl. 14,30 ankom de til Croara Aasen. En fly¬ 
vende tallerken ventede på dem. Fra undersiden af 
tallerkenen skød en metalcylinder frem, hvorfra en 
art dør kom til syne. Gennem denne dør kom Galli 
ind i tallerkenen. Her vil vi lige indskyde, at denne 
del af hans historie svarer til, hvad skrædderen Ma¬ 
rio Zuccale berettede. 

Galli, som til at begynde med var lidt nervøs, følte 
sig rolig igen, så snart han var indenfor i tallerkenen. 
Han var dårlig nok kommet indenfor, da han blev 
blændet af to skarpe lys. „Vær ikke nervøs," sagde 
manden med moustachen, „du er blot blevet foto- 
graferet.“ „Hvilket sæt tøj var du iført den pågæl¬ 
dende CiHg?“ spurgte Albanese. „Nøjagtig det samme 
som i dag, min overall," var svaret. „Og hvad så 
du så i tallerkenens indre ?“ 

Pilotens kabine var rummelig og med en masse in¬ 
strumenter, felter med visere og nåle, med ting der 
mindede om vore amperemetre, trykmålere o. lign. 
Der var også lemme, og sæderne var på en eller anden 
måde forbundet med gulvet. Midt på gulvet var der 
et cirkulært vindue, vil jeg nærmest betegne det som, 
omkring een meter i diameter. Gennem dette vindue 
kunne man se Jorden, der ligesom faldt væk fra os. 
Først så vi den, som den ser ud set fra en af vore 
egne flyvemaskiner, derpå, da vi allerede var i den 
mørke zone, som månen, og senere endnu som Venus 
eller Mars“. 

„Var du i stand til at tale med den mand, du be¬ 
nævnede kaptajnen ?“ „Ja i høj grad. Han talte per¬ 
fekt italiensk. Jeg spurgte ham, hvordan han bar sig 
ad med at lære vort sprog så godt. Han svarede, at 
han brugte en ufejlbarlig metode“. 

Pludselig opdagede Galli gennem en lem et enormt 
fartøj. Dets længde var mindst 600 m. Dens ene ende 
var som en cigarende af udseende. Zeppelineren ud¬ 
sendte et fosforagtigt lys, og på overdelen af den så 
det ud, som om kraftige lysstråler var rettet mod det. 
På undersiden af den afskårne ende sås seks åbninger, 
ud og ind af hvilke man så små flyvende skiver kom¬ 
me og gå. Hver åbning var ved en skillevægg delt i 


seks mindre åbninger. „Dette er et af vore rumskibe“ 
fortalte Gallis ledsager. 

Nu gav Gal li en beskrivelse af det indre af rum¬ 
skibet med så uhørte detailler, at han selv må tage 
det fulde ansvar for den. Han fortalte, at da de kom 
nærmere til rumskibet så de, at åbningerne var kæm¬ 
pestore hangarer med plads til i det mindste 50 tal¬ 
lerkener. Ikke mindre end 400-500 mennesker stod 
eller gik rundt i disse hangarer, både mænd og kvin¬ 
der. Dette fortalte Galli under edsaflæggelse. Alle 
disse mennesker bar tøj af en art skinnende plastik 
eller silke. Da de passerede forbi, smilede de. Kvin¬ 
derne var meget smukke og venlige. Galli spurgte 
tryllebundet sin ledsager, hvorfra dette skib kom. 
„Fra den planet, I kalder Venus", var svaret. 

Senere blev Galli vist gennem et stort værelse, en 
slags bibliotek, og ind i et andet stort værelse, som 
han antog var kaptajnens. „Jeg erindrer ikke, at så¬ 
danne ting som øl eller en cigar blev mig tilbudt", 
sagde han smilende. Nogen tid senere blev han ført 
tilbage til en af hangarene og ind i den samme taller¬ 
ken, der bragte ham derop, hele tiden i følge med 
manden med overskægget og ansigtet som en engel 
i almindelige klæder. Han blev fløjet tibage til ud¬ 
gangspunktet på eller i nærheden af Croara Aas. „Min 
udflugt startede kl. 14,30 den 7. juli og sluttede om¬ 
kring kl. 17,20 samme dag, samme måned, samme år. 
Hele turen tog 3 timer og 10 minutter". 

Mod slutningen af dette fantastiske interview spurg¬ 
te journalisten Galli, om han var sikker på, at disse 
ting var sket, medens han havde været i trance eller 
under hypnotisk påvirkning. „Jeg er aldrig blevet 
hypnotiseret" svarede han. „Jeg fortog denne rejse i 
mit fysiske legeme, det er både sikkert og vist. Hvad 
jeg har fortalt, er intet andet end sandheden". 

Svend Larsen. 

m m . - ^ ■ h 

Hjælp gode venner og bekendte 
at forstd UFO-sagen — vis dem 
UFO-NYT — nøglen til forståelsen. 

Det er simpelthen Deres pligt. 











